Baibal le Pathian Bia Kan Pomning | ibcsandnes\nHome › Uncategorised › Baibal le Pathian Bia Kan Pomning\nBaibal le Pathian Bia Kan Pomning\nBlog Articles Latest News Uncategorised\tPosted on 15th April 2017 • Updated 27th May 2017 —by admin 1987\nPathian nih Lai miphun cu a kan dawt caah riliral American Siangbawite hmangin zungzal nunnak thawngthabia ceunak cu 1899 kum thok in kan sin ah a hung phakter. Hlan lio ah kannih Laimi phun cu mah min tial hmanh a rak thiam lo mi muihnak pennak chungah a rak nungmi kan raksi nain Pathian a kan dawtmi miphun kansi ve caah a tu cu amah miphun ah Pathian nih a kan ser cang. Hlan ahcun Laimi nih van le vawlei a sertu Khuazing Pathian kan ral hngal kan ti nain nihin ah kan hngalhmi Pathian nung khamhnak, dawtnak le a zangfahnak ngaingai kha thukpi kan rak hngal lo. Hlanlio ah Laimi nih kan rak hngalhmi khuazing Pathian cu dingthlu lairel tu, a dingmi Pathian ti long kha kan rak hngalhmi asi. Nihin kan hngalhmi Pathian cu a nungmi Pathian, a thiang hlimmi Pathian, dawtnak Pathian, sual ngaithiam khotu Pathian, dinnak Pathian, remnak Pathian le zeizong vialte ser khotu a liannganmi Pathian kha asi. Cu pin ah kan Pathian cu a thawngmi Pathian, nunnak thar pe kho tu, thlarau taksa thinlung damnak pe khotu le, minung miphun hna caah remnak daihnak le dinnak a ser khotu Pathian zong asi. Pathian nih kan Lai miphun cu hmaisabik ah Baptist Khrihfabu hmangin a kan kawhmi kansi. Cu caah vawlei khuazaram kip a phanmi le Kawlram le Lairam ah a ummi Laimi Khrihfa dihlak kan rak i thawknak kan hrampi Khrihfabu cu Baptist Khrihfabu asi. Pathian nih Baptist Khrihfa siangbawite hmangin kan Lairam le kan Lai miphun sinah thawngthabia thlaici ceunak kha a phakter hnu ah zeihmanh a raksi lomi ca hmanh a rak ngeilo mi Lai miphun cu nihin ah vawlei pumpi nih theihmi miphun, Khrihfa miphun, pakhat ah a kan ser cang caah a min cu thangthat chin ko uh sih.\nNCCF Bible Conference, Egersund\nCu bantuk in Laimi phun sinah thawngthabia a phaknak kum zabu pakhat a tlin hnu pin lei nihin ni ah vawlei cung khuazaram kip a phanmi Laimi Khrihfa le ramchung ummi Laimi Khrihfa vialte hna nih Pathian kan zumhning, thawngthabia kan dirpi ning, le Khrihfa kan nunning hna hi thatein zohthan in thlarau taksa huap in a ngan a dammi zumhnak, Khrih ah pumkhat sinak lungput than choternak le thlarau lei ah a lamkip in thannak kan ngeih khawhnak hnga a tanglei thil hna hi thukpi ruat hna uh sih tiah Bawi Khrih min in kan sawm hna.\nKa piangthar, Pathian bia cu a biafang in ka dirpi titung i nunning ziaza, lungput le tuahsernak ah lih a chim lengmangmi sualnak a tuah lengmangmi Khrihfa cu muihnak chungah a um rihmi kan si i kan chungah Pathian bia a um lo. Cu bantuk Khirhfa hna cu Jesuh nih mi depde tiah Farasi pawl a ti mi hna bantuk kha kan si.\nBaibal cu Pathian bia aa khumhnak asi nain minung chimmi bia zong khumhchih asi caah Pathian bia, biatak le Baibal cauk cu aa dang. Baibal cu uk 66 (OT 39, NT 27) komhmi cauk (Greek: biblos) asi. A tialtu minung 40 ring lo nih kum 1600 chungah an tial i nihin ah kum 3000 deng a rau cangmi asi. A tialtu hna zong ngatlai Peter thawk in zung cazi, sibawi, hla phuahtu (poets), zuksuaithiam (artists), khuathuk ruat mifim (philosophers), profets, tlangbawi le siangpahrang hna tiang an i tel.\nBaibal cu minung tuanbia le Pathian phuannak tuanbia fonhmi Pathian-minung tuanbia lian asi. John 1:14: Bia cu minung ah aa cang i kan lakah khua a rungsa. Bia cu minung le vulei cung tuanbia chungah a hung lut i a nung a col a cang, rian a tuan tinak asi. Pathian bia minung le sermi thil tuanbia chungah aa hrolh i rian a tuanmi hi Pathian bia cu a nung kan timi sullam asi. Heb.1:1-2 ah “Kan sinah A Fapa in a bia cu a chim.” “Fapa” timi cu minung le pathian tuanbia a peh tonhnak (meeting point) asi. Minung holh, minung tuanbia, minung sining le sermi kokek sining hmang in Pathian nih kan sin ah bia a chim tinak asi.\nBaibal cauk cu Pathian asi lo. Baibal cauk kha Pathian ah ser duak in biak ding asi lo. Baibal cu Pathian phuannak kong tialnak cauk long asi. Baibal kha Pathian ah a sermi zumhnak cu “Bibliolatry”, timi cu Baibal kha siasal a sermi zumhnak le biaknak asi. John 5:39: Jesuh nih cathiang kha thaten nan kawl, cu nan kawl cu cathiang chungah zungzal nunnak kan hmuh hmanh maw tiah ruahnak nan ngieh caaah asi. Asinain cathiang nih a dihlak in a chimmi cu keimah kong hi asi.\nNCCF Bible Conferece, Egersund\nSihmanhsehlaw nunnak ngeihawk ah keimah sin rat tu cu nan duh lo.” Phundang in chim ahcun Cathiang timi cu Jesuh Khrih kong hi asi. A chungah zungzal nunnak a um. Sihmanhsehlaw nunnak taktak cu a cauk sinak ah a um lo, cauk nih a chimmi Jesuh Khrih ah khan a um. Baibal a rian cu Jesuh le minung tonter kha asi. Minung kha Pathian sin kalnak lam hmuhsak kha asi i cu caah Baibal cu lamhmuhsak tu asi, Pathian asi lo. Psalm 119:105 ah “Na bia cu ka ke caah mei inn asi. Ka lam ah ceunak asi.” Pathian bia cu ceunak asi. John 1:4-5 ah, “Bia cun nunnak hram asi i cu nunnak nihcun minung kha ceunak a pek. Ceunak cu muilak ah khan a ceu i muihnak nihkhan zeitikhmanh ah a hmit bal lo.” Ka piangthar, Pathian bia cu a biafang in ka dirpi titung i nunning ziaza, lungput le tuahsernak ah lih a chim lengmangmi sualnak a tuah lengmangmi Khrihfa cu muihnak chungah a um rihmi kan si i kan chungah Pathian bia a um lo. Cu bantuk Khirhfa hna cu Jesuh nih mi depde tiah Farasi pawl a ti mi hna bantuk kha kan si. Jeim 1:22: A bia cu theih long a zaa lo. A tuah tu in tuah u. Jeim nih Baibal cu “thlalang” in a tahchunh. Kei nih Baibal cu “Telescope” khua zohnak in tahchunh ka duh ve. Telescope in zoh ahcun lam hlapi thil le a hmete thil tiang kan hmuh khawh nain amah telescope kha zoh ahcun zeihmanh kan hmu lo. Cu bantuk cun Baibal cauk asi ve.\nNote: NCCF Bible Conference ah Rev. Dr. Semuel Ngun Ling cawnpiaknak chungin lakmi a si. Voikhat rel awk ah a sau deuh lai caah a daldal in kan ṭhennak a si. Kan rak peh ṭhan te lai I a donghnak ah a dihlak download tuah ṭha in kan rak post te lai. A chung cabia le cafang kan remh lo. Amah ning tein kan rak taar mi a si.\nGo to next Link: Bible le Pumpak Zumhning\nSadhu Sunder Singh Tuanbia\nEuro-Chin Vision Conference 2017 (ECV2017) Ah Sawmnak\nNitin na nunnak ah zeidah na ṭhanter?\nHerod Le A Fale\nRom Penmi Vawlei Dal 1\nHngalhharmi Biaknak (Mystery Religion)\nAlexander Ngan le Hellen Nunphung Karhternak


Bank Leiin Mipi Sin Theihternak Le Nawlnak – Chin World News Evening\nFebruary 15, 2021 Salai Van Chin News\nBank lei request ! Tuzaan deilei 1:00 in zing 9:00 tiang internet line phih a si lai ding cu a fiang cang. Mah an phih lio ah Bank zung riantuan pawl kha hramhram in zung an kan kai ter lai ti a fiang ko. Cu caah zaangfah nak tein thaizing zing nazi 8:00AM ah kan zung hmai ah Mino tampi nih kan chuah hnawh hram uh tiang kan in nawl hna.\nCun Nule Pa zong CDM tha na pek tak ahcun bank ah tangka chiah le thohah rak ra rih hlah! alert. Tuzaan internet line pih hnu ah, kan inn le kan pawngkam ah thawngpang le tlaihkhih kong kan theih ahcun kutka onh loin kheng tum colh hrimhrim ding. Cun, kan pawngkam kheng an tum ahcun kan kheng kha tum cio ii harnak a tongmi inn ah chuah pi cio hrimhrim ding. #Hohmanh kan tlai hna hlah seh! Note. Hi Ca hi Copy paste in midang sin ah kan kuat piak law na Timeline zongah rak kan post piak ve. Credit: Salai Van Dawt Lian\nRelchih: Tutan Thangtlang No 3 khuabawi Pu Tum Bik kong an chimmi cu mipi thinlung a suk hringhran ko. Laimi cungah mah bantuk ruahnak angeih hi cu apoi hringhran ko. Thantlang No 3 Khuabawi Pu Tum Bik hi naite kan naunu Malaysia ah a nunnak a liammi ruak an tlunpinak kongah a hmuhning le aruahning cu zapi nih kan theih dih cangmi asi caah tampi kan chim ti lai lo.\nKhah! Tuzan Hi Ramchung Um Ralrin Taktak Herh, Ttihnung A Chuak Kho: Video


Hakha ahhin Ralkap hi 150 in 200 karlak an um lai tiah tuak a si. Hakha ah Ralkap cu an chuakngam setsai ti lo. – Hakha Cherry\nTulio kan ram kong ruah ah catial le biachim zong lung ah a chuak ti lo. Kan duhle duhlo zong ah “civil war” lei luh a si ko cang.\nVawlei fim chan, human civilization in, technology chan kan phan kan ti nain Kawlram cu BC chan lio, uncivilized lio dirhmun ah Ralkap nih an kan kirpi. Kan ram ah ni/ Sun a chuak ko nain muinak a khuh.\nCovid nih Vawleicung/ world dihlak maimom bu tuam in a tuam lio ah kan ram cu Ralkap kut in Mino nunnak an von lak chap tikah, Natural ral he, Human ral he kan tong. Kan tuar a fak ko.\nCHIN Ram Mino hna zoh tikah Ninja an si ko. Kum tampi Minung thah a cawngmi ralkap cu an duhnak hmun paoh ah an thah cang ko hna.\nKan ram caah nunnak a thapmi kan Mino hna hi upat lo awk an ttha lo. Cun, vuivai lo tein Mino duhnak le kan ram nih a herhmi kong a theithiamtu nulepa zong upat an co taktak.Kan ram caah kanmah le si khawh ning cio in thazaang chuah rih cio ko hna usih!Credit-Zasang Cinzah\nCNF kan hruaitu pawl ka uar khun hna nak a ruang tam lakah pakhat cu hi hi a si.


Rev. Franklin Graham nih Trump cu Hi Tin Dirkamh "Kaphnih har vainam nak in a har deuh" — Salai Ephraim Thawngpang\nRev. Franklin Graham nih Trump cu Hi Tin Dirkamh “Kaphnih har vainam nak in a har deuh”\nSalai Ephraim June 4, 2020\nFranklin Graham nih President Trump A DirkamhSandah piahtu hna nih an khanghmi, St.John Church ah President Donald Trump a kal i bible a put ruangah micheu khat nih an soisel nain Evangelist minthang Franklin Graham nih President Donald Trump cu a dirkamh colh. Franklin nih a Facebook ah a tialmi cu, “President pakhat nih biakinn ah bible a ken i, a kal kha thil sual a si lo, kan i lawmh dingtu a si. Pathian bia lawnglawng hi mi vialte ca le kan ram US caah ruahchannak a umter tu khotu a si. Atu kan tonmi buaibainak hi thlarau le ziaza lei in kan chambau ruangah a si. Mah vialte a thleng khotu cu Pathian bia bible lawnglawng a si.\nAtang lei bible cacang te hi St.John biakinn an khangh ni i, a FB ah a tial chihmi bible ca cang a si.”Pathian bia cu a nung i a ṭhawng. Kap hnih har vainam nakin a haar deuh. Hlang lak in a cheu khawh, nunnak le thlarau an i tonnak tiang, hliahcang le thlik an i tonnak tiang a cheu khawh. Minung lungthin duhnak le ruahnak vialte kha a hngalh dih. [ Hebrew. 4: 12 ]Franklin Graham cu Billy Graham fapa a si.[ A dikdiar in lehmi a si lo, a tawifiannak tu in lehmi a si. A dikdiar rel duhmi nih cun a FB ah rel khawh a si.]Salai Lairamthang\nTagged Rev. Franklin Graham nih Trump cu Hi Tin Dirkamh "Kaphnih har vainam nak in a har deuh"\nZasang Cinzah: US Ithimnak Ah President Tling Seh Ti Ka Duhmi Ka Buai Ngai Cang →\n← Salai Van Bawi Lian Hi Chinram Le Miphun A Dawt Taktak Ah Cun CNLD Party In Aa Cuh Awk A Si.


R.I.P : Falam ah COVID-19 In Pu Thang Lam Kim A Nunnak Liam – Buanchukcho\nR.I.P : Falam ah COVID-19 In Pu Thang Lam Kim A Nunnak Liam\nJuly 5, 2021 admin BREAKING NEWS 0\nFalam ah COVID-19 In Pu Thang Lam Kim A Nunnak Liam. July 5 chun suimilam 12:30 hrawngah Farhawk veng i a ummi Pu Thang Lam Kim@Kim pu(kum 40) cu sii-inn ah a nunnak a liam i zanlei suimilam 1:30 PM ah Cinmual veng i RCM thlan ah an vui.\nThawngpang dang : NLD Nupa Hna An Thah Ning Hna Cu A Fak Tak Tak\nMandalay Region, Myingyan Township i a um mi nupa tuakhat cu National League for Democracy (NLD) member an si i July 2 zan nazi 7;00 hrawng ah a ho ti theih lo mi nih an innchung ah an va thah hna. Kum 50 a si mi chungkhar pa bik U Moe Hein cu an khua Myingyan i NLD upa pakhat a si.\nJune 26 ah ralkap kaihruaimi pawlkomh Pyu Saw Htee nih U Moe Hein te nupa telh chih in Myingyan i NLD member 38 i an min cazin an rak langh ter i ralrin nak zong an rak pek hna. An khuachung i cozah zung, sianginn siizung riantuan tu le cozah riantuan tu pawl tuahmawh an ton asi ah cun,NLD member 38 cung ah hremnak an pek ve hna nak kong cu an langh ter.\nU Moe Hein te nupa cu an i thup lengmang ko nain, cuti an i thuh nak hmun i an tlun hnu nikhat/nihnihnak ah tha an tong. Mandalay Region, Myingyan Township ah ralkap pawl i kaihruaimi Pyu Saw Htee pawlkomh cu biatak tein an cawlcang.\nPyu Saw Htee member pawl cu an tam tuk i ralkap chungkhar, fale le ralkap cozah dirpitu pawl an si. Ralkap nih training an pek hnuah ralthuam an keng, Pyu Saw Htee pawl nih sianginn le hmun dangdang ah bomb an puah ṭawn, asinain bomb puahtu ah mipi kilhimtu PDF pawl an zuar thlai hna.\nPDF pawl nih sianginn le mi pangai umnak building ti bantuk ah bomb an puah lo nak kong cu an phuan ve. June thla ah Myingyan i dalan pakhat cu a ho ti theih lo mi nih a thah ruangah ralkap nih an tleih mi NLD member i fapa 2 an kah that ve.\nPDF pawl nih sianginn le mi pangai umnak building ti bantuk ah bomb an puah lo nak kong cu an phuan ve. June thla ah Myingyan i dalan pakhat cu a ho ti theih lo mi nih a thah ruangah ralkap nih an tleih mi NLD member i fapa 2 an kah that ve. Crd- Meifar\nR.I.P : Pu Bawi Khuai Nih Hi Vawlei Cung A Nunnak In A Kan Liam Tak


TRUMP NIH A RUAH NING VIALTE A CHIM PHUAN CANG – The Chinlung Post\nTRUMP NIH A RUAH NING VIALTE A CHIM PHUAN CANG\nJuly 10, 2020 admin Knowledge 0\nPresident Trump nih interview an tuahnak ah thil sining a zumhnak konglam vialte achim. Ramchung ah hin buainak atuah ballomi miding fel tampi an um. Aliamcia nak tam in tutan thimnak ah hin an rak chuak lai tiah a ti. Hi konghe pehtlaiin biahalnak an tuahmi cu hitihin asi.\nCBN News reporter nih Donald Trump cu Pathian nih Donald Trump hi President caah a thimmi asi tiah an chim lengmang mi hi zeitindah na ruah tiah ahal. Trump nih atimi cu hibantuk lei kong hi cu ka ruat lo. Asinain ahman mi siseh law ka ruahchan i, ka si khawh chungin rian ka ttuan lai lai tiah a chim.Donald Trump cu Pathian thimmi asi ko timi bia hi aliamcia ah khan US Secretary of State Mike Pompeo le White House Press Secretary of state Sarah Sanders nih an rak chim bal cang.\nAliamcia 2016 thimnak zongah khan Billy Graham zong nih Trump vote ka pek tiah Rev Franklin Graham nih arak chim.Donald Trump ati tthan mi cu Nan theih bangin ka caah cun a sunglawi taktak mi a si i, nan theih bangin ka caah cun abiapi taktak mi a si. Aruang cu Franklin siseh a chungkhar hna hi ka upat tuk hna i, Billy Graham zong kha a ropui taktak mi asi tiah Trump nih a chim ve.\nAlenglei in aka dirkamh tampi an um. Kan ramchung ah hin duhlonak alanghter lomi le buainak atuah lomi,Rian biatak tein a ttuanmi pawl hna an um i, cu hna pawl hna cu mifim an si i, zeithil paoh an ngei. Asinain kan ram politician hna nih an thei ve hna lo. 2016 ah khan an cawlcanghnak an langhter cang i, 2020 zongah khanak tam in an vun cawlcang in an chuak tthan ko lai tihi ka zumh ko tiah a chim chih.\nAliamcia thimnak lai hrawngah khan Trump zuamcawhtu Ben Carson nih arak timi cu Trump hi atling ko lai tiah arak chim chung.Aruang cu Pathian nih atucaan ahhin a thim tiah arak ti. Mah bia hi Ben Carson nih a rak chimchung cangmi zong asi. Zuamcawhnak ah alutmi an si nain hawikom bangin an um i, Trump hruainak tangah Housing and Urban Devlp ah secretary attuan cuahmah mi asi.\nHi konghe pehtlaiin Biaknak lei siseh Ramkhel lei ah dottletnak atuahtu Professor pahnih nih an timi cu Biakinn ah pumhkhawmhnak ahmang tammi hna nih cun Donald Trump hi ram hruaitu dingah Pathian nih Chiti a thuhmi asi ko lai tihi an zumh tiah aliamcia May thla ah khan Fox News sin ah an rak chim.\nSAYAMAH NI SUI LIAN BIAFUN CU AA DAWH NGAI


Tu lio Tu lio Malaysia cozah nih phungning lo in um mi ramdang mi hna phungning tein riantuan khawhnak ding khua kan khan lai an ti mi kong he pehtlai in mipi nih thei a herh lai tiah ka ruah caah ka rak tial. – Hakha Cherry\nMah thawngpang hi a lar tuk caah tuzing ah ramkhel lei le covo lei rian a tuan mi cheukhat upa hna he biaruahnak kan ngei. Bia kan i ruahmi chung in mipi nih thei ding caah aa tlak tiah kan ruah mi cheukhat cu a tang lei ah Ka rak tial.\nSianginn dih lak March 2021 tiang khar an si I kan hnu lio ah cozah nih mipi Bawmhnak tiah an thanh mi kha an ram thimnak ca I chiah mi tangka an si, tu lio harnak caah bawmh duh ruang ah pek mi taktak a si lo.\nMah kong hi kan zoh tik ah aa pehtlaih mi thil tampi a um. Tahchunnak ah JASA caah RM 81 Million cozah nih a hman,tu lio PM kut tang ah special project caah billion khat le Ministry of Finance caah RM 13.631 billion hna hman ding an tuah.\nMah tiin an tuah mi thil hi ramkhel lei in zoh a si ah cun mah thil hi hmai kum sianginn on than hlan January si lo ah February ah cun election zong a ra kho mi a si caah cozah nih minthat nak caah an tuah mi thil a si kho tiah zumh a si.\nMah dih ah mah tangka pawl cu zeitik ah cozah nih a chuah lai I mipi nih zeitik ah an ngah te lai. A ho pawl ca dah thatnak a chuahpi lai ti mi zong hi ruat ngai hau mi si.\nKhat lei ah kan thei chih ding mi cu ramdang mi le ralzaam hna kong ah hin cun Malaysia nih a duh lo ngai mi thil a si.\nMah ruang ah ramdang mi le ralzaam huatnak kong hna na tuahto mi kan hmuh peng mi a si.\nAn chim ning ah cun phunning lo um mi ramdang mi phunning tein cohlannak le an ram ah kuat than kho nak ding khuakhan kan i tim an ti.\nMah tiin phungning lo ramdang mi hna phungning tein cohlan le riantuan ter kho hna seh law a tu a cozah hi a mipi nih an duh ti lai lo ti cu a fiang.\nCozah le PM nih mah tiin a mipi nih duh lo ding mi thil cu a tuah lai lo tiah a fiang zei caah ti cun a ra lai ding mi election ah tei a duh ve lai.\nNa tein ramdang mi hna a ram ah tlun ter dih than mi nih cun minthatnak a ngah ter kho men lai.\nMah khuakhannak zong hi a i timh cuahmah lio long a si I khat lei ah remkhel lei mifim hna nih zong an ngiat cuahmah ve lio a si.Mah bantuk in cozah nih ramdang mi caah khuakhannak ti mi kong hi voi tamtuk kan rak thei cang ko nain Zeitik hmant ah a tuah taktak kho bal lo.\nMah caah cun ruahnak cheuh ka duh mi cu a tu hnu hmai lei ah zei thil dah a rak cang lai ti mi tu hi kan hngak hau ko.\nKa lawm. cozah nih phungning lo in um mi ramdang mi hna phungning tein riantuan khawhnak ding khua kan khan lai an ti mi kong he pehtlai in mipi nih thei a herh lai tiah ka ruah caah ka rak tial.\nMah dih ah mah tangka pawl cu zeitik ah cozah nih a chuah lai I mipi nih zeitik ah an ngah te lai. A ho pawl ca dah thatnak a chuahpi lai ti mi zong hi ruat ngai hau mi si.Khat lei ah kan thei chih ding mi cu ramdang mi le ralzaam hna kong ah hin cun Malaysia nih a duh lo ngai mi thil a si.\nMah ruang ah ramdang mi le ralzaam huatnak kong hna na tuahto mi kan hmuh peng mi a si. Mah caah cun cozah nih phunning lo ramdang mi thatnak caah khua a ruat taktak hnga maw ti mi hi bia hal ding a um.\nCozah le PM nih mah tiin a mipi nih duh lo ding mi thil cu a tuah lai lo tiah a fiang zei caah ti cun a ra lai ding mi election ah tei a duh ve lai.Na tein ramdang mi hna a ram ah tlun ter dih than mi nih cun minthatnak a ngah ter kho men lai.\nMah khuakhannak zong hi a i timh cuahmah lio long a si I khat lei ah remkhel lei mifim hna nih zong an ngiat cuahmah ve lio a si.\nMah bantuk in cozah nih ramdang mi caah khuakhannak ti mi kong hi voi tamtuk kan rak thei cang ko nain Zeitik hmant ah a tuah taktak kho bal lo.\nA hlei in a biapi mi cu mah khuakhannak chung ah hin ralzaam pawl a i tel ve lo ti hi thei a herh.Mah caah cun ruahnak cheuh ka duh mi cu a tu hnu hmai lei ah zei thil dah a rak cang lai ti mi tu hi kan hngak hau ko.Ka lawm.By-James Bawi Thang Bik


A Bikin Laitlang Lei A Ummi Lainu Pawl Nih Thei U Ramthumnak A Ummi Pawl Zong Nan Si Ve Ko Khah – Chin World News Evening\nLainu le Khaini: Lainu a lan i an rak sining nakin an thurhnawm duh cang. A nungmi Pathian a biami zong an lo ti lo. Pathian nih a duh lomi thil an duh chinchin. An nun fih a nung chinchin i, huat an tlai chinchin. An mi dawtnak Pathian caah an hmang lo, an aw thatnak Pathian caah an hmang lo, an tiamnak Pathian caah an hmang lo. Cun an thianhlimnak Pathian caah an ti lo.\nMi pakhat nih ka sinah ” Lainu le zei an ti na thei ma” a ka ti, keinih ka thei lo tiah ka leh. A ka chimhmi cu : Lainu le Khaini ” an ti e a ka ti. Cu hnu ah ” hmuh bal loin, Lainu le kawlnu hi zeitin na theih khawh hna lai” ak ti, keinih ka thei lo e ka ti. A ka chimhmi cu ” Lainu cu khaini an hmawm lai, Kawlnu cu Khaini an hmawm lo” a ka ti tthan. Ka ruah tikah kei zong Kawlnu he aa kom lengmang ka si ve i, ka tuak tikah Kawlnu pawl ka hawi le khi ” Zukhnawm” an tong bak lo.\nCucaah mi tampi kan Lainu le hna kannih cu a nungmi Pathian a thiangmi asi i, kannih a mi zong hna zong tiang ve hna seh ti a kan duh (1Pet1:16, Lev 20:26). Pathian a zummi nih amah bantukin thinlung in siseh tuahsernak in siseh kan thian awk asi. Thaw a ngai lomi Pathian a biatu hmanh nih an thian khawh ahcun kannih chinchin cu kan thian hrimhrim awk asi. A tlawm bikah, zohchun awk ah kan tlak khawh nakhnga zukhnawm tal cu hrial ding asi. Lainu hna hi ca hna hmuh i na rel dih hnu cun Pathian caah na hmur kha sunparnak pe cang tiah thazang kan pek hna. Isaac Van Cung Nung\nBiakilh: Hihi ahmanmi thil asi caah aho paoh nih hrial khawh i zuam hna usih. Lainu nan muinchiatnak hi thil nganpi khi a silem lo, hibantuk tete ahhin dakaw asi tawn cuh. Cucaah hihi i fahsak hlah uh! Kawlnu kan ttanh deuh ruangah asi hlei lo. Cucaah a chiatnak leiin lak loin a tthatnak leitu in kan lakpiak hram uh tiah kan in nawl duh fawn hna.


Phunghrampi Remhnak Ding Biatung Chuahpimi Ruang Ah Ralkap Pawl An Dir Dih - THE CHINLAND POST\nPhunghrampi Remhnak Ding Biatung Chuahpimi Ruang Ah Ralkap Pawl An Dir Dih\nTCP-Hakha| 2019 January 29| January 29 chun ah tuahmi ramkomh hluttaw ah Magwe ramthen in MP U Aung Kyi Nyunt nih a biapimi biatung in phunghrampi remhnak ding bawmchantu committee pakhat ser ding in biatung a chuahpi i ralkap thlahmi palai zapi an dir dih.\nPhunghrampi remhnak ding ah bawmchantu committee pakhat ser ding in MP U Aung Kyi Nyunt nih a biapimi biatung a chuahpi.\nCu a chuahpimi cu ralkap palai pakhat nih, “phunghrampi remh hi kan duh tuk ve ko. Asinain, atu bantuk biatung chuahpimi hi cu upadi le cozah riantuan, tuahtuanning le hluttaw riantuan ningcang he aa kalh. A tlawm bik hluttaw palai 20 tal nih min an thutmi upadi ahran an chuahpi hnu lawng ah hluttaw riantuan, tuahtuan ningcang he pehzulh in tawlrel ding a si. Zei pawl dah an remh lai, remh dingmi kha upadi ahran in chuahpi hmasa awk a si” tiah a chim.\nMP U Aung Kyi Nyunt nihcun, 2008 phunghrampi remhnak rian tuante le rangte in tuahtuan khawhnak caah phunghrampi upadi remhnak bawmchantu committee pakhat cu aa tlakning in ramkomh hluttaw palai hna he ser ding in ramkomh hluttaw nih ceihpiak ding in ka chuahpi” tiah a chim.\nBiatung chuahpimi cu Rangoon ramthen in MP pakhat nih dirkamh cohlannak a tuah. Asinain, ralkap palai hna nih an cohlang duh lo. Cohlan duh lonak caah an zapite in an dir dih. Cu hnu ah hluttaw speaker U T. Khun Myat nih hi biatung hi ceih awk a tlak le tlak lo mee peknak in biakhiahnak kan tuah lai a ti i mee an thlak. Meeting kaimi zapi 601 an si, biatung a cohlangtu mee 394, a cohlang duh lomi mee 17 le mee thla lomi 3 an si. Biatung a dirkamhtu an tamdeuh caah hi biatung cu pehzulh in ramkomh hluttaw ah an ceihmai than lai.\nRalkap palai nih a chimmi cu atu bantuk in ramkomh hluttaw Speaker nih nih a leh.\n“Atu biatung hi hluttaw ni-upadi le hluttaw riantuan tuahtuan ningcangte a si ko caah na chimmi cu ka dohkalh. Cucaah, ni-upadi ningte he pehzulh in kan tuahtuan ko lai. Cucaah, mee thlaknak in kan tuah lai. Cu tik hnu ah hluttaw palai hna nih nan duhnak le nan duhlonak zalongte in nan ceihmai cio te lai” a ti. Cu tikah, ralkap palai vialte cu duhlonak langhternak caah an zapi te in an dir dihnak hi a si.\n“Phunghrampi upadi remhnak bawmchantu committee pakhat dirhnak kong a cohlangtu mee a tamdeuh caah hi kong cu January 31, ramkomh hluttaw ah kan ceih than lai. Hi kong a cohlang kho lomi nan um sual ahcun hluttaw zung January 30 chun ah min cazin rak pe uh” tiah ramkomh hluttaw spaker U T. Khun Myat nih a chim.\nHika link ah video in zoh le ngaih khawh a si.\nPrevious Japan Ah Thlahlawh Sing 25 Ngah Ding Alak In Riantuantu An Thlah Hna Lai\nNext Ramkomh Kawlram Ah Ziknawh Eihmurnak A Karh Deuh; Transparency Int.


China laser engraver cutting machine factories\n11822 results for "Laser Engraver Cutting Machine"\nco2 laser engraving cutting machine laser engraving cutting machine price cnc laser engraving cutting machine 40w co2 laser engraving cutting machine 50w co2 laser engraving cutting machine laser engraving cutting machine uk 60w co2 laser engraving cutting machine 100w co2 laser engraving cutting machine laser wood engraving cutting machine laser stencil cutting machine laser die cut machine laser key cutting machine laser metal cutting machine laser tube cutting machine laser wood cutting machine\nlaser glass cutting machine laser cloth cutting machine laser diamond cutting machine laser die cutting machine laser label cutting machine laser garment cutting machine laser beam cutting machine laser pattern cutting machine fiber laser metal cutting machine laser leather cutting machine laser iron cutting machine laser paper cutting machine laser wood cutting machine price laser gasket cutting machine laser marble cutting machine\nPrice: USD2000/set-USD4000/set Minimum Order Quantity: 1 sets\nPrice: USD 2050-USD 2100 FOB QINGDAO Minimum Order Quantity: 1 set\nBrand Name: Perfect Laser Delivery Time: 7-10 working days for small laser engraving machine for sale\n1390 Size Co2 Laser Engraving Cutting Machine S2 Laser Tube\nPrice: USD 2000-3000 Minimum Order Quantity: 1 set\nRed promotion season. acrylic laser engraving cutting machine TL2513-280W . THREECNC\nPrice: 7000-10000$ per set stainless steel laser cutting machine Minimum Order Quantity: 1 set\nBrand Name: THREECNC Delivery Time: 8-12 working days stainless steel laser cutting machine\nSearches related to laser engraver cutting machine\nco2 laser engraving cutting machine laser engraving cutting machine price cnc laser engraving cutting machine 40w co2 laser engraving cutting machine 50w co2 laser engraving cutting machine laser engraving cutting machine uk 60w co2 laser engraving cutting machine 100w co2 laser engraving cutting machine laser wood engraving cutting machine laser stencil cutting machine laser die cut machine laser key cutting machine


Russia President Putin A Piangthar Cang American Ram He Rian Kan Tuan Khawh Nak Caah A Herhmi Paoh Ka Tuah Piak Lai – Chin Miphun Tlangau\nRussia President Putin A Piangthar Cang American Ram He Rian Kan Tuan Khawh Nak Caah A Herhmi Paoh Ka Tuah Piak Lai\nJuly 2, 2019 Salai Ephraim WORLD 0\nJapan ram chung Osaka khuapi chungah G-20 Summit an tuah nak ah American president Trump le Russia President Vladimir Putin hna cu lungduh biaruahnak an nei kho i,cu lio ah cun Trump nih Putin sin ah cun kum 2020 American ram ithimnak dingah Russia ram cu rak i thlak bak lo dingin nawlpatnak zong a rak tuah.G-20 Summit an tuah dih in Russia President Vladimir Putin nih cun American ram he neih niam in hmun khat teah rian kan t’uant’i khawh nak ding a si ah cun American cozah nih a herh mi paoh cu ka tuah piak dih cang lai tiah a chim.\nRussia President Vladimir Putin nih hi tibantuk in bia a chim nak hi ram tampi nih American ram uk bawi an rak ithim lio i buaibainak a chuahtertu le Ukraine ram buainak hi Russia ram a si tiah an chim i tehte tampi zong an chuahter caah,cu buabainak cu thianter dingin President Vladimir Putin nih hi bia a chim duh nak cu a si tiah an chim.cu pin ah President Vladimir Putin nih American Trump cozah he hmun khat teah rian t’uant’i khawh nak dingin timhlamh nak a nei taktak cang tiah an chim.\nCun, President Vladimir Putin nih vawlei ralpi pahnih lio i a ram mi pasal t’ha vialte hna philh lo na caah camtuak a voi 75nak cu kum 2020 May thla ah tuah t’han a timh i cu camtuak tuah a timh mi ah cun itel ve dingin American president Trump cu a chimh cia tiah an chim.President Vladimir Putin nih a chim ningah cun Trump he kaphnih cozah ipehtlaih nak lawng si lo in ningcanglo in hriamnam ser a hmang mi hna le chawlehnak a tuahtu ram vialte hna kong zongah rian t’uan ning ding an konglam cu i ceiht’i nak kan nei cang tiah a chim.\nPresident Vladimir Putin photo.\nCun, President Vladimir Putin nih mah bantuk bia a chim mi hna cu American President Trump nih midang hna nak hmanh in Putin bia cu a lak i an mah he rian t’uant’i khawh nak dingin lam tampi a kawl cawlh ve tiah an chim.a mah belte President Vladimir Putin nih American ram kongah hi tibantuk bia a chim mi hna cu kap hnih ram uk bawi pawl hna nih a taktak in zei hmanh ipehtlaih nak an tuah mi cu a um hraw rih lo tiah an chim.\nIran News Update: American Ram Nih A Kan Tuk A Si Ah Cun Suimilam Cheu Chungah Israel Ram Cu Thleh-bauh Dih In An Um Lai\nIsrael Cozah Nih Syria Ram Cu Khu Dih Lak In A Kah Than Rih Zei Ruangah Dah A Kah\nTuzan Hakha Bomb Puak Mi Le An Tlaih Mi Hna Thawngpang Update Thar\nTuzan Chinram kulh chung khuapi Hakha khua chungah bomb zei …\nRalhrang Ralkap Pawl An Mah le Mah An I Kap Than Ceilak An I That\nAn mah le an mah palh in an i kap, …\nKawlram Mipi Kongah American Le Australia Ram An Au Than Cang\nMyanmar mipi cozah sin ah nawl ngeihnak pek than dingin …\nRalhrang Nih Mindat Khuapi Hrawh Hrimhrim Dingin Martial Law A Phuan I A Den Cuahmah\nMindat ah “Ralkap Uknak Phung” (Martial Law) an Chuah.Nihin May …\nNihin Zongah Laimi Khrihfa Ai Timi Tampi Nih Leirawitu Judas Iskariot Lam Ah An Kan Hrui Cuahmah\nPHAISA DUH TUK HI SUALNÂK VIALTE HRAM A SI (THE …


Tuluk Nih A Chim Mi Hi Nang Zeitin Naruah A Lung Ai Thum Taktak Hnga Maw? – Onlinenungak\nTuluk Nih A Chim Mi Hi Nang Zeitin Naruah A Lung Ai Thum Taktak Hnga Maw?\nTuluk A Lung Ai Thum Hnga Maw?: February 15 ahkhan Tuluk ram in Kawlram ah ramkaltu Embassador Mr. Chen Hai cu The Voice, Eleven, 7Day, Myanmar Times le Frontier hna nih ca in biahalnak an tuah. Cu ah cun Tuluk nih a tulio ah Ralkap Council nih an tlaih mi Daw Suu le President Win Myint cu a rannak in thlah ding tiah hawiphung sakel bang a hung chim ve. Uknak an lak hnu ni 15 ceo ah hi bia a hung chim a si. Cu leng ah naihrawng hi Tuluk Ramkalzung (Embassy) hmai ah mipi nih an but i, hehchet tiah au hnawh an tong. “Kan in ngiat ko hih, zei na tuah kan hngalh ko” tiah nifatin an auhnawh cang. Kan hnu ah Min Aung Hlaing le Tuluk zeidah an tuah tiah ka rak tial. Kawlram ah vawleicung vanlawng luhchuahnak an khar dih nain Kuming khua in Yangon ah nifatin ti awk in vanlawng a zuan peng mi hi khuaruahhar ngai le biahalnak tuah lo awk a tha lo mi asi. Cu lak ah zaanfatin Internet an kan phih kanh mi zong hi ruah a phu.\nHong Kong pro-democracy activist a si i, kum 23 ah lawmaker a tling mi Hong Kong minote nih tuhrawng Kawlram ah internet line an thah lengmang mi hi sullam a ngei. Internet firewall sernak ding ca ah le Twitter, NYT, FB pawl phihnak ding ca ah hin internet phih hi a herh hrimhrim mi a si tiah a phuan. Hong Kong ah a cang mi a si tiah a ti fawn. Tuluk in nifatin vanlawng a chuaklut fawn, IT thiamsang an i tel tiah an ti fawn. Internet a pit lengmang fawn. Cu ca ah Tuluk nih hin Ralkap hi technical support a pek ko ti hi lunghrinh awk hrimhrim a si.\nAsi ne ah ziah Tuluk hi nizaan nai a lung ai thum bang? Zei ko dah a lung ai thumhnak a si hnga ti hi ruah awk a si ve ka ti. Tuchun ah US Navy nih an facebook page ah US raltuknak USS Tehodore Roosevelt pi cu South China Rili ah a lut cang tiah thawng a hun thanh. French nuclear submarine zong tuzarh ahkhan a phan ve ti a si. UK zong an nuclear phurtu tilawng thar dakmak te a hun i thawh cang ti a si. Cucu, Tuluk hi US le a hawikom ram pawl nih Taiwan le South China Sea buainak ah cawl kholo in an hun thihphaih cang tinak khi a si. Cu lawng siloin, USS Russel zong South China sea ah a lut cang fawn.\nVawleicung ramthawng tha pawl hi bia an i ruah tikah power hmang in bia an i ruah. Atulio Kawlram buainak caan ah South China Sea ah US le a hawikom ram pawl an hung phak mi hi sullam ngeih ngaingai dawh a si. Kawlram kong ah chaktlai a si ko tiah ruah mi Tuluk an hun naih i power in bia i ruah dawh an si. US nih Kawl ralkap uknak lak mi cu US ram ca ah national emergency a thanh fawn. Ai biatak a lang. A tu zong a lang chinchin. Nifantin ti awk in US embassy zung nih cathanh an chuah. Biden le acozah nih kawlram buainak hi lamnaih tein an ngiat ko ti a langh lawng siloin, chaktlaitu Tuluk a hun naih cuahmah mi hi khuaruahhar ngai thil a si.\nHi pawl ruang ahhin hlah maw nizaan nai hrawng Tuluk lungthumh hram ai thawk tiah ruah khawh a si. Nihin ah USS Theodore Roosevelt tlawng pi South China Sea ah a hung luh tikah hna Tuluk siseh, General Min Aung Hlaing siseh, a hnircang hna hnga maw ti hi a ralai mi nitlawmpal ahhin an tuahsernak ah a lang te kho mi a si. US lawng cu i rinh awk a tha ruam lo.\nUS hi Kawlram buainak kong ah ai biatak. Cu ca ah mipi zong kan i biatak a herh taktak. CDM zong tei kan rial rih a herh chinchin. Kan ttanlak thathawhnak tu siseh. Kan lung a dong sual ai lai ti hi phan a um hringhran. Lailei ah CDM a tha a zor lei a panh pah tithawng kan theih. Tha cu a chia lo nain, thin a phang. Tutan hi ngamh tein ralchanh caan a si. Ralkap kehleng phelh tu cu cozah riantuan nan si. A dirhthoh tu nan si sual ahcun hivialte kan karhlan hi a hlawh a tling lai lo i, dictatorship tang ah kan lut than ko lai. CDM hi tawhfung a si ko. Rampi a hmailei, Gen Z 5 million kan hmailei le next generation hmailei, kan ram damnak le aa-na-sin kuttang in luatnak caantha tu CDM tuah khotu hna nan kutcung ah tambik ai hngat ko. Kan sin ah dir ko sawh u! Hero nan si. Salai Tial Hram Ling


Zumh Awktlak Nun\nAa thawh i, ‘A tha, nangmah cu saltha na si. Thil hmete ah zumh awk tlak na si caah khua pahra uktu ah kan chiah lai’ ati. Luke 19:17\nA bawipa nih “saltha" tiah a kawh i khua pahra uktu ah a chiahnak a ruang:\nA bawi pa nih a khinh mi rian kha i pumpek in a tuan caah; Phungthuak bia 12:24 Mi teima mi cu tuktu an si lai sihmanhselawh mi thathu cu an thathutnak nih mi sal ah a can ter hna lai.\nA bawipa nih a pek mi nawl kha tangtor te in a zulh caah; Phungthlukbia 18:12, Toidornak cu upatnak phaknak lam asi.\nA rian kha dinfelnak le zumh awk tlak te in a tuan caah; Phung 16:8, Dinlonak in hmu mi thil tampi nak cun dinnak in hmuh mi tlawmte a tha deuh.\nJoseh tuanbia (Genesis 37:12-36) hi kan theih tawn lengmang mi asi. Joseph cu a u le nih Egypt ram ah an zuar i, Potifar an ti mi bawi sin ah “Sinum” (servant) sinak in a va phan. Joseph cu Potifar nawlngaihnak tangah mah sining i hngalh but e in a thut dir i, a hmaikaa i a um mi rian paoh paoh kha tordornak lungput le zuamh awktlak te in a tuan caah Potifar nih a uar (a tlaihchan) hrianghran. Cu tikah Potifar nih a ngeih mi thil vial te zohkhenh tu ah a chiah. Cu thawk vun Joseph ruang ah Pathian nih Egypt ram mipa Potifar innchungkhar cu thluachuah a pek hna.\nA cunglei i Bible cang ka thim mi chung ah a bawipa nih saltha tiah a kawh mi pa zong hi a bawipa nih a um lo kar ah suitangka pharkhat in chaw let ding ah a khinh mi rian kha i pumpeknak le toidornak lungput he a tuannak nih a bawipa caah suitangka phar kua a miak hlei ah a mah zawng khua pahra uktu ah a chiah.\nProphet Jonah cu Pathian nih Nineveh khua ah thawng tha va chim hna tiah rian a fial. Pathian nawl a ngaih duh lo i a mahnak hmun ah a kal. Sangpalawng cung I anmah te in khual a tlawng ko mi ko mi tampi kha awlawkchawng in a tuah hna. A donghnak ah a mah zawng ngapi paw chung ah a phan.\nU le nau hna, toidornak lungput le zumh awktlak in rian kan tuannak thawngin kan “Rank” an kan kai ter mi kan si hna maw. Kanmah thawngin kan innchungkhar, kan Khrihfa bu, kan khua le ram le kan boss te cung ah thluachuahnak a tlun ter mi kan si hna maw asi lo ah Prophet jonah bantuk in buainak a chuah ter tu dara kan si. Kanmah le kanmah bia i hal hna usih, Phungthlukbia 15:33, Upatnak phak lam cu toidornak asi.\nJoseph cu Potifar nupi nih ka ih pi law tiah sualnak tuah pi ding ah a lem tikah mit hmuh lo Pathian thlarau nih a ka um hnawh peng ko ti le Pathian bia (Aw aan) kha a hna thlam ah a um peng caah cu sualnak cu a tuah duh lo.\nU le nau hna bawipakhat a si mi nupi cu aa dawh ngai lai si kaw hi bantuk thil hi ton cio han usih law zei kan lawh cio hnga. Mit hmuh lo Pathian thlarau aa ukter lo mi Khrihfa menmen asi mi caah cun hnu le hmai hawih in a ho hmanh nih an ka hmuh lo tiah thlarau ngaihchiat ter a fawi te. Boss pa nih a ka hmu lo. Company nih an ka theih lo. A Cozah nih an ka theih lo tiah Pathian ngaih a chiat ter mi kan si sual hna maw? Phung 16:8, Dinlonak in hmu mi thil tampi nak cun dinnak in hmuh mi tlawmte a tha deuh.\nU le nau hna, Pathian bia hi theih i, zumh lawng hi a za lo. Pathian bia hi hi bantuk a chia le a tha thleidanak ah hmang hna usih. Pathian nih a kan pek mi fimnak thlarau fimnak asi. Thlarau fimnak nih a chia le a tha hi thleidang hna usih.Cu nun cu zumtu nun, Khrihfa nun asi. Pathian thlarauduhnak le taksa duhnak an i ton zawn ah hin Pathian nih a kan pek mi thlarau fimnak hmang hna usih.\nJoseph cu a dinfelnak nih thawng chung ah a phan ter.Sihmanhselaw dinfelnak a tanhtu Pathian nih Joseph a dinfelnak thawng cun Egypt ram tuktu bawi ah a ser. Phung 14:34 Miphun a lianhngan ter tu cu dinnak asi.\nZumh awktlak nun nih Pathian lung a lawmh ter I, ram le miphun a thancho ter. Taksa thinlung le thlarau damnak asi.\nA bia fiang kan I ruah ti mi Pathian nih kan dihlak caah thluachuahnak kan pek piak hram seh, Amen!


Lai Evangelist Cheukhat Hi Bible Siangin kai Ter An Hau – Lai Holh News\nLai Evangelist Cheukhat Hi Bible Siangin kai Ter An Hau\nLairam ah hin zumtu tampi nih thla an cam i an thlacam mi cu Lairam ahhin Pathian dawttnak kan thieh khawhnak hnga saduh an that, cu cu Pathian duhnak zong a si fawn. lairam nih hin Pathian dawtnak kan theih dih ahcun kan ram hi vanram btk a si ve lai.\nLairam Khrifa aa ti mi tampi nih Pastor nak in Evangelist zong kan uar deuh hna aruang cu Bible kan pemh lo ruangah a si. Laimi Evangelist pawl nih an kan hruaining hi cu Pathian chim lo Minung lung hmanh tlin awk a tha ti loh.\nPathian rian ttuantu soisel hi ttih a nung bik nain a hman lomi Evangelist doh hi Pathian duhnak a si fawn. Laimi Evangelist nih an chim tawnmi le an tuah tawnmi cu a tanglei btk hi a si.\nLaimi Evangelist pawl nih hin Laimi Pathian hlasatu (singer) pawl hi ti hin an ti hna “sui zungbunh na bunh mi hi Pathian a lung a tling hrimhhrimh lo tiah an duh ning in an ti hna” cun sam thlah le sam dinter zong an sianh hna loh.\n2. Laimi Evangelist pawl nih khuakip le kheihfabu sinah an chim tawnmi cu ” holhtheihlo, laam le ttual hna hi na tuah ve lo cun Pathian fa na si lonak langhtertu an si an ti.\n3. Bible ca hi Bible nih a chim ning in sermon loin anmah dun ningin an sermon. Tahchunnak ah na laam lo le holhtheihlo in na holh lo kawh lomi cu na hrintthan lo ruangah a si an ti. Holhthiahlo hi mizeipoh nih an tuah ding mi thil a si lo aruang cu Thiangthlarau laksawng a si. Thlarau nih a pek lo ahcun zeidah an chim ding um. lih cun maw an holh ve la le holhtheihlo cun hla na sak lai.\nLaimi Evangelist cheukhat pawl nih ramdang Pathian mifa hna Evangelist pawl an tluk lonak le an i dannak cu Laimi Evangelist pawl cu an mah duh ningin Pathian min an hman i, ramdang Pathian mifa hna nih cun Bible chung muru theih khawhnak dingah an caan tampi an pek cun ca tampi an rel i thla zong an cam.\nLaimi Evangelist pawl hi Bible siangin hna kai ve hna sehlaw a bik in fundamental siangin ah Pathian nih Bible chungmu a theihter mi hna Bible saingin cawnpiaktu an chim mi an theih ve lai le cuhlan btk in an an duhmi bia poh Thlarau min hmang in an chim ngam hnga loh.\nAn mah zong an ning zak la le tangdor nun an ngei hna. Pathian hi aa thleng bal lomi Pathian asinain a rian ttuan ning a thleng tawntu a si caah Jesuh zultu 12 le paul nawl an cawng ti loin Khrih niha duhmi an kawl hnga. Laimi Evangelist pawl hi thla campiak an herh tuk ve cang.


Tukum World Cup Champion Cotu Ding Le Sui Kedan Cotu Ding Sur Na Chep Ve Cang Maw? - THE CHINLAND POST\nTukum World Cup Champion Cotu Ding Le Sui Kedan Cotu Ding Sur Na Chep Ve Cang Maw?\nCity Hunter| 2018 July 1| Tukum Russia ah tuahmi World Cup champion cotu ding le Sui Kedan cotu ding ah ahodah na zumh? Khuacaan thanhtu nih an thanh ning bantuk in a si lo caan, a dik lo caan a um. Cu bantuk in pumpululh zong zumhning le ruahning bantuk in thil kal khawh a si bantuk in kal khawh lo zong a si ve. Cucaah, tukum World Cup ah champion cotu ding a tanglei bantuk in sur ka hun cheh. Nangtah na chep ve cang maw?\nPortuguese football manager Jose Mourinho nihcun group stage an chuih lio ah tukum world cup semi final kai ding ah Group A in Portugal le Brazil, Group B in Germany le Argentina an kai lai. Hi phuli chung in Portugal le Argentina hi final an kai lai tiah a ruahdamhnak kong a rak chim. Argentina, Germany le Portugal cu an tla riangmang cang. Brazil hi zeidah an lawh te hnga? Amah chimmi maw a dik deuh hnga sur ka hun cheh ve hnik lai?\nAtu round of 16 a chuihmi phu 16 hi phu 8, phu 8 in Group A le Group B in kan i fiannak ding ah hei then hmasa phut usih.\nGroup Ah Uruguay, Portugal, France, Argentina, Brazil, Mexico, Belgium le Japan an si. Uruguay, Portugal, France le Argentina in a thiam bikmi phu khat kha semi final a kai lai (Portugal le Argentina cu an tla cang I Uruguay le France an kai cang). Uruguay le France ah hin France an kai lai ti ka zumh. Cu bantuk in Brazil, Mexico, Belgium le Japan in a thiam bikmi phukhat kha semi final a kai ve lai. Mah phuli chung ah hin Belgium an kai lai ti ka zumh. Mah Group A phu 8 chung in a thiam bikmi phu 2 kha semi final an chuih lai i teinak hmutu kha final a kai lai.\nGroup A in France le Belgium hi semi final an kai lai ti ka zumh. Mah phu hnih ahhin Belgium hi final an kai lai tiah ka zumh deuh fawn. Nangtah, ahodah na zumh ve?\nCu bantuk in Group B in phu 8 cu; Spain, Russia, Croatia, Denmark, Sweden, Switzerland, Colombia le England an si. Spain, Russia, Croatia le Denmark in a thiam bikmi phukhat kha semi final a kai lai. Mah phu li chung ah hin Spain hi semi final an kai lai ti ka zumh. Cu bantuk in Sweden, Switzerland, Colombia le England in a thiam bikmi phu khat kha semi final a kai ve lai. Mah phuli chung ahhin England hi semi final an kai lai ti ka zumh. A thiam bik phu 2 kha semi final an kai lai i teinak hmutu kha final a kai lai.\nGroup B in Spain le England hi semi final an kai lai ti ka zumh. Mah phu hnih ahhin England hi final an kai ve lai tiah ka zumh deuh. Nangtah, ahodah na zumh ve?\nFinal ah Belgium le England an chuih lai i England nih champion an co lai ti ka zumh. Pathumnak hi France le Spain an i cuh lai i Spain nih an co lai ti ka zumh. England final an kai lo sual ahcun a lingtalet in Spain nih champion an co khawh bantuk in Belgium zong nih an co khawh ve. Nangtah, tukum World Cup champion cotu ding ah ahodah na zumh bik?\nSui Kedan Cotu\nTukum World Cup (2018) ah Sui Kedan cu England (Harry Kane), Belgium (Romelu Lukaku)le Spain (Diego Costa)phu in pakhat chingchang nih an co lai. Hi phu thum lakah pakhat te lawng in ka thim ah cun champion cotu ding phu asiloah England in Harry Kane hi ka zumh bik.\nTutan tiangah goal tambik a ngeitu cu England in Harry Kane a si, goal 5 a ngei. A changtu cu Belgium in Lukaku le Portugal in C. Ronaldo hi goal 4 veve an ngei cang. Portugal cu an tlak cang caah C. Ronaldo caah ruahchannak a um ti lo, a dih cang.\nBiakilh: Hi cabia cu The Chinland Post lungput le hmuhning a si lo, catialtu pumpak hmuhning a si.\nPrevious C. Ronaldo Nih Penalty A Goal Kho Lo; Group A Le B In Sunghtlak A Chuih Ding Le Neknawi Result\nNext Ziknawh Eihmurnak Kong Ah NLD Acozah Biakam le An Tuah Taktak Mi


Nihin Chun Hakha Thilcangmi Le Papui An Tlaihnak Video Tling Tein! – Chin 11 News\nNihin Chun Hakha Thilcangmi Le Papui An Tlaihnak Video Tling Tein!\nPosted By: chin11news February 27, 2021\nThe Hakha Times CEO Papui an tlaihnak Video…. Hakha khuapi chungah nihin ahkhan ralkap motor pathum hrawng Kawl lei in an phan tiah The Hakha Post nih a chim. Cu ralkap pawl cu Palik thuam in an thuamhter hna.\nChun hnu deuh Carson Hall lei mipi aunak an tuahmi cu palik nih an kham hna caah Carson Thlan kiang Khuachung lei lam in mipi cu an ṭum. Siizung lam in an kai ṭhan i khuachung lei an chuah lai ah Palik nih an rak bawh hna caah mipi cu inn ah an ṭianter hna.\nPapui le The Chin Journal cu inaih nawn in an um. The Chin Journal kha cu Palik nih an rat hnawh hna khan hnulei ah rang deuh in a zaam tak hna. Papui belte nihcun Palik cu live in a thlak pah hna i Palik nih an von phanh tikah, an tlaih.\nPapui a tlaitu Palik thuam aa thuammi pawl khi Hakha palik si dawh an si lo. Ralkap a phan thar Palik thuam aa thuammi pawl cu si dawh an si. Papui lawng si loin adang pa pakhat le nu pakhat zong an tlaih chih hna tiah The Chinland Post nih an chim. Adang pa khat cu Khuathar Methodist Pastor Rev. Ngun Tum Lian (The HKA Post) si dawh, le an tlaihmi nu tu cu an hliah rih rua lo. Credit: Salai C Alexander Video Doh Duhmi Nih Hmet Ding!


Avoi 7nak Lai Biazai Le Zuun Hlasaknak Salai Van Dawt Bik@Riaklang Nih A Tuah Lai - THE CHINLAND POST\nAvoi 7nak Lai Biazai Le Zuun Hlasaknak Salai Van Dawt Bik@Riaklang Nih A Tuah Lai\nSalai Elvis| 2019 May 7| Salai Van Dawt Bik @Riaklang nih amah pumpak in avoi 7nak Lai Biazai le Zuun hlasaknak cu 2019 May 11 (zarhte ni) Thantlang Hauka Bung Resort ah a tuah lai tiah kan theih.\n“Hmailei ah Lai bia, Lai holh le Lai hla a tlau lo i a feh chin nakhnga, cun Lai zuun hla le Lai Biazai a thancho khawhnak ding saduhthahnak he tuahmi a si. Caholh dawt cu Miphun dawt a si timi hi kei mah ka tlaihtleng zong a si” tiah tawlreltu Salai Van Dawt Bik@Riaklang nih TCP ah a chim.\nAtu bantuk in kum dang zongah Salai @Riaklang, Lalawmpui, M. Cung, Salai Kep Chin Thang, Mai Rem Hlei Par tibantuk nih rak thok in rak tawlrelmi asinain tukum cu aa manhmi an um lo caah a tubantuk in Salai Van Dawt Bik@Riaklang pakhat lawng nih tawlrel in tuah a timh hi a si.\n“Mah ni ah Lai zuun hla saknak zong Hlasak thiam M. Kung, Mai Biak Tha Cuai, Iang Hlei Par, Iang Hlei Rem, Ngun Hnem, Van Neih Thawng le Van Joel an si ve lai. Bia a tial thiam mi hna nih anmah le an tialmi te kha an rel ko lai i a tial thim lo mi hna nih relding in ka chiahpiak cia hna lai, a tu lio ah Biazai Cauk relding 11 cu ka damh khawh cang” tiah @Riaklang nih a chim.\nMah ni ah Sponser lei in Hakha Town Coffee le Salai Ceu Bik Thawng an si lai. Special in sawm mi hna, Salai Van Biak Thang, Lalawmpuia le Tlaitlan an si i mah ni ah an mah lila nih Biazai hrilhfianhnak an ngei hna lai. Chuncaw ah Ra buti le Be Buti dangh an si lai i zinglei suimilam 10 in an thok lai tiah kan theih.\nPrevious Avoi 5nak Hakha PK Nih Cycle Hmai Sticker Benh Le Lam Zulhphung Cawnpiaknak An Ngei\nNext Tuzingka Kalay- Aung Thetsa Sang Ah Inn 4 A Kaang


Youtube nih Youtuber Minung tam taktak an Channel a thah pak hna. – Thechinlungnews\nYoutube nih Youtuber Minung tam taktak an Channel a thah pak hna.\nYoutube nih Coronavirus vaccine kong he petlaiin thawngpang diklo a thlahtu an video paohpaoh cu a block piak hna lawng siloin violation a tuah hna , an Youtube Channel apeal an tuah hlan chung phaisa lutkho loin atuah dih hna.\nKan Hnu thla hramthawk hrawng inkhan Youtube ah Covid-19 vaciine kong cu a dik lomi thawngpang le video a thlahtu an tamtuk cang caah complaintu zong an karh caah atu bantuk in an video a block piak hna hi a si.\nCun Covid-19 vaccine he pethlai in thawng dik lo azamhtu hna lawng si loin World Wrold Health Organization nih a than mi dah tilocun covid-19 vaccine kong aa tel mi paoh cu an video an thah piak hna, Youtube ngeitu hna nih an chim mi cu Covid-19 vaccine kong thawng diklo a zamhtu hna nih minung tampi thinhunnak le hnahnawhnak , lungretheinak apek hna caah atu bantuk in Youtube nih thil kan kalpi mi a si tiah tuni ahkhan Google ngeitu hna nih an chim.\nBe the first to comment on "Youtube nih Youtuber Minung tam taktak an Channel a thah pak hna."


Bawm Kan Upa Pu Lai Hnin Dirhmun Thinphang Taktak Si, Thlacamnak In Bawm Cio Hna Usih – Chin World News Evening\nNovember 26, 2019 Salai Van Chin News\nZeitluk in dah chungkhar hna an lung retheih lai mu, zaangfak taktak khi si. Zeican tiang khi dah a va tuar lai i, a va i thlopbul rih lai? Ramkip um Lai hritlai hi kan upa Pu Lai Hnin (Bawm) in tuarnak le harsatnak ah na kut rak samh ve. Mah kan upa Pu Lai Hnin (Bawm) tuarnak le sining cu a tanglei bantukin theih si.\nGBB: U le nau hna khua ruah ruah ah hin apitchong ti mi hi a si taktak ko. Minung hi har ciocio hmanh ah hin, har chin, chinchin khi kan va um rih. Atu zong Bawm kan unau pa, Pu Lai Hnin cu, Tikir lei rak hawnnak ding caah tiah, aa hlawhfa. Cu a rianttuannak ah cun, vanthiat ah Thlalang nih a tanpor a rak aah.\nCu ti a dam lo bu cun an ratpi tikah a hma cu a zual ngai cang ti asi. Thantlang sizung nih ah an thlop khawh lo caah Kalaymyo Ralkap Sibawi sinah an kalpi. Nain a rak tlol ngai cang caah tanpiak a hau men lai ti asi. U le nau hna ngaihchia taktak khi asi. Zeican khidah an va tuar rih lai. A hmanthlak kan hmuh bantuk khin zaangfak taktka khi si ko. Cucaah damnak zong a hmuhnak hnga thlacamnak le chawva zong in mah le ti khawh tawk tein bawm cio hna usih. Ref: GBB\nTuanbia pakhatte in vun zoh hnik hna u si: Voikhat cu KUMTHAR NI ah khahmul sau ngaimi tar pathum khual an tlawng. An min ah Pu Rumnak ‘Wealth, Pu Fimnak ‘Wisdom, le Pu Dawtnak ‘Love’ an si hna. Inn pakhat ah tlun dingin innka hram ah an dir i innka an kingh. An fanute nih innka a rak onh hna. Tar hna nih tuzan nan inn ah kan riak kho hnga maw? tiah an ti. An fanute cu mifim lung varte a si. “Ngahtuk kapu,” tiah a ti hna. Tar pakhat nih, “Um rih, chimh kan in philh deng. Kan pathum in innkhat ah tlunawk kantha lo. Kan min cu Rumnak, Fimnak, le Dawtnak kan si. Na duhmi pakhat kanthim law cu nih cun nan inn ah kan tlunglai,” tiah anti than. A fanute nihcun, “Ka nu le ka pa ka vachimh ta hnalai,” a ti i innchung ah chikkhatte a luh tak hna.\nInn chung ahcun an pafarual in bia an i ruah. An nu nih, “Kan si a faktuk hih, Rumnak hi tlun inn onh u si,kan rum venak ding tal a silai” tiah a ti colh. An pa nih aathawh ve i, “Fimnak hmeteh. Kan fim dih ahcun chawva cu kan kawl khawh ko lai si,” tiah a tive. An fanute nih aa ruat hnu ah, Kanu le kapa kei cu Pu Dawtnak hi tlun inn onh u si ti ka duh. Dawtnak hi a herh cem ko, a tive hna. Anu le apa nih, “Si ne seh,” tiah an hnatlakpi. Cu caah innleng an hung chuak i, Aho hi dah Pu Dawtnak cu nan si? Pu Dawtnak kan inn tlun dingin bia kanchah,” tiah an tihna.\nCu ahcun tar hna cu an pathum in innchung luh an hung zalh. Nute nih Aih aih. Pu Dawtnak lawng pei kan in ti hna si, ziah nan pathum in luh nan timh?” tiah a ti hna. Anlehmi cu “Rumnak le Fimnak kan thim uh law nan kan thimmi lawng nih kan in tlung hna hnga. Dawtnak nan thim caah kan pathum in lut kan hau. Zeicahtiah Dawtnak a kalnak paohah a dang pahnih nih kan zulh peng veee,” tiah an ti. DAWTNAK umnak ah zeipaoh tlam a tling. Zeicahtiah “PATHIAN CU DAWTNAK A SI” ‘God Is Love’ 1 John 4:8. Tukum Christmas December 25, 2012 Ni ah Dawtnak Pathian cu tlun inn onh cio hna u.


Taangruk Kai Lio Hngakchia Pa Nih Kum (5) Hngakchia Nute A Tlaih Hrem – ZINGHMUH NEWS\nTaangruk Kai Lio Hngakchia Pa Nih Kum (5) Hngakchia Nute A Tlaih Hrem\nKan chim tawn bang vawlei cungah in India ram le Myanmar ram ko ah hin maw kum tling lo hngakchia tlaihtremnak hi a tam bik ko hnga. A luan ciami February nikua ah khan Irrawaddy ramtthen Labwatta district Mi Chaung timi khua ah KG a kai liomi kum nga hngakchia nu te cu taangruk a cawng liomi hngakchia pa pakhat nih a ihnak khaan chung bak ah a tlaih hrem.\nThil sining cu khuate leiah harsa ngai in khua a sami hna nih an ton tawn bantuk in min langhter a duh lomi nu pakhat cu kumhnih a fapa le kum nga a fanu hna he thingthei an lawhnak ah an lawh ciami thingthei cu va tlun pi chung dingin an mah khua ah a um vemi U Tin Aung le Daw San Aye hna an fapa Maung Hla Myo Htet le a fanu kumnga hngakchia nu te cu inn lei ah a tlun ter chung hna.\nCu ti cun a fanu kumnga nute le an khuami Maung Hla Myo Htet hna cu zanlei suimilam panga le cheu hrawngah khin inn lei a tlun ter chung hna hnu ah a mah le kum hnih a fapa te cu thingthei an lo tthan. Caan a hung tlai pah cang ruangah min langhter duh lomi nu le a fapa hna cu inn lei ah an rak tlung ve i an umnak inn an phanh hlan ah khin Maung Hla Myo Htet le a fanu hna nih an phurhmi thingthei chiahnak ttawng cu lam kam ah a hmuh.\nA fanu te cu a auh len ko nain a rak chuah hlei lo ruangah hring tu a nu zong a rannak in an umnak inn lei ah a rak ttin ve. An inn cung a hung kai hnu ah khin Maung Hla Myo Htet nih a rannak in a bawngbi hruk in an inn chungin a tlik lio le ihnak cung ah a ttap mi a fanu te cu mah min langhter a duh lomi nu nih cun a hmuh manh ve.\nMah lio caan te ah cun a pasal zong a rian ttuannak in a rak lawi ve cang i thil sining vialte cu a nupi nih cun a chimh hnu ah hringtu a pa cu khuabawi le ttuanvo nei tu hna sin ah a va kal nain khuabawipa a um lo ruangah khuabawipa nupi he nu hna kongkau ah ttuanvo nei tu (a myo tami ziza) ah kal in Daw Thein Win le Daw Myint Myint Lwin timi hna sin ah bawmhnak an va hal.\nTlaihhrem a tong tu kum nga hngakchia nu te cu a ton tak le ton tak lo sibawi te nih an chek hnu ah a tong tak ko timi zong fiang tein an hmuh ve caah ttuanvo nei tu palik hna sin ah report an tuah colh ve. Cun kum tling lo hngakchia a tlaihhrem tu Maung Hla Myo Htet zong cu pohmah 376/511 in taza cuai an timh ve cang.\nHOME, MYANMAR February 12, 2019 February 12, 2019 by David


Midang Nunnak A Chanhnak Ah Amah Tu A Nunnak A Liam - JM News\nNgaihchia tein Mawlamyang khuapi ah tikhur chung hnawm a thianh lio mipa cu ti dawp nak set mei nih a leik caah mah hngal loin a um i, Bawmchan tu pa pakhat nih a nunnak chanh ding in a ttum hnawh lio ah bawmchan tu pa cu thaw dawp ding ngei loin a nunnak a liam tiah theih a si, Asinain tikhur chung ah mah hngal loin a ummi pa cu rianrang in sizung ah an kalpi manh caah a nunnak a him tiah theih a si.\nMidang nunnak a chanh ruangah amah tu tikhur chung ah a tla i a thimi (Khint Maung Maung) cu bawmchanphu a dang dang zong nih a nunnak chanh chuah ding in an zuan hnawh len nain chanh kho loin a nun nak a liam tiah theih a si.\nKa nau pa ka lung nuam lo tuk” A nunnak chanh chuah ding in tikhur chung ah na ttum hnawh mi pa cu atu ah a nunnak a him cang, Asinain nang bel cu na nunnak a liam tiah a thimi pa i a rianttuan tti hawi pa nih a ngaihchiat nak a ttial.\nCredit Chit Min Thu (MLM)\nFa (4) Ngei Hringtu Nu Cu A Fale Nih Mitthli He An Kawl ( Video)


SIZUNG AH THAN SHWE A HMUTU NIH A DIRHMUN A CHIMMI – The Chinlung Post\nSIZUNG AH THAN SHWE A HMUTU NIH A DIRHMUN A CHIMMI\nAugust 12, 2021 admin Local News 0\nThan Shwe le a nupi sizungah mit in a hmutu pakhat nih an konglam zapi sin ah a chimphuan cang. Than Shwe le a nupi cu sizung ah zohkhanh an si i, atu an umnak Naypyidaw sizung ihkhun thongkhat umnak ah lakhruak in zohkhanh le thlopbul an si tiah mit in a hmutu ralkap bawi tthing pakhat nih RFA thawngzamhnak ah a chim phuan.\nApeh rih mi cu Than Shwe le a nupi hna cu a liamcia nizan tihni August ni 10 ah khan Naypyidaw Babu-Thiri township House no A1 ah PPE thuam i hruk loin an kalpi hna i, cu nih a langhtermi cu i check sawhsawh dingmi an si lonak alanghter tiah a peh chap. Asinain nizan ah Than Shwe cu a nunnak aliam tiah thawng an thanh nain a thi timi cu a hman lo tiah a peh tthan rih.\nThan Shwe hi a tu ah kum 88 a si cang i, a liamcia kum 1992 in 2011 tiang ram hruaitu lubik Prime Minister, State Peace and Development Council Chairman sinak le Army Chief sinak zong atlaimi a si. A nupi Daw Kyaing Khyiang zong a tuhi kum 89 chung aluh lio a si cang tiah an langhter. Acunglei langhtermi hi ralkap officer tthing pakhat nih RFA thawngzamhnak ah a chim.\nThawngpang dang: Kawlralkap ralhrang hna nih thlapa thlaruk chungah NLD Party chungin minung 324 an tlaih cang hna. February ni khat thok in ralhrang kawlralkap hna nih uknak an lak i, atu thlapa thlaruk chungah NLD Party chungtel minung 324 an tlaih cang hna. Hi an tlaihmi hna chungah ramkulh le ramtthen hluattaw palai hna zong an i tel tiah NLD CEC chungtel pakhat nih a chim.\nRampi huap in ralhrang kawlralkap hna nih NLD Party chungin an tlaihmi hna lak ah minung 99 hi hluttaw palai an si tiah a chimchap. Party CEC tuanngeitu minung 19 chungah minung 15 an tlaih hna i, minung panga hna cu Vuancichok an si. Cun ralhrang kawlralkap sakhan ah minung pathum an nunnak a liam i, thonginn ah pakhat a thi tiah a chimchap.\nRalhrang kawlralkap hna nih cun NLD party hrawh dingin biachahnak an tuah i, an zung zong an hrawh dihnak a um len. Hi konghe pehtlaiin apeh tthan rihmi cu NLD party cu mipi nih dirhmi a si caah zeitik hmanh ah hrawh khawh dingmi a si lo, Mipi nih an cohlan lomi party cu a rawk colh ko lai. Mipi an um chung paoh cu NLD party hi a um peng ko lai tiah a chim. Apeh rihmi cu NLD hruaitu tthenkhat le khuate ummi siseh chungkhar in a zaammi zong an um tiah a peh chap.\nNLD DIRHMUN AN LANGHTER CANG EE, LUNGRAWK NGAI SI KO\nNI 9 CHUNGAH INN HNGAK COZAH NIH AN TONMI THIL TTIHNUNG


“Ka din cang lai tiah ka chim ngam lo” Buffun – LAICOMM\n“Ka din cang lai tiah ka chim ngam lo” Buffun\nJuventus goal keeper si mi Buffun nih hmailei a si ning kong chim a timh cang i pumpululh zuamnak in ka din cang lai tiah chim ding ka ngamh lo tiah a chim. Buffun cu kum 40 a si cang na in Juventus caah cun pakhatnak goal kham tu si peng rih i Italy team ca zong ah i celh than ding in timhtuahnak a rak ngei mi a si.\nItaly caah puai 176 a celh cang. Buffun cu Champions League sil a thlir bal rih lo mi a si. Tukum Champions League Quater Final ah Real Madrid nih an rak tei hna. Sihmanh sehlaw Seri A le Copa Italia cup a thlir kho tu a si.\n“tu lio ah cun ka kumkhua nih hmai lei ka sining kong tamtuk ka ruat kho lo. Thlakhat, zarhkhat tluk lawng timhtuahnak ka ngeih khawh cang” tiah Buffun nih Players’ Tribune ah Barcelona hnu kham Pique he interview ah a chim.\n“Pique kei mah bantuk in a zuampeng mi caah cun tu lio caan hi zei tluk in dah a biapi ti cu na theih ko lai” “Kan kum u pa deuh i thanzang lei in zuamnak kan herh deuhdeuh. Zei catiah kum u pat nak nih thazang lei a kan derthawm ter tawn. Mah zong cu nangmah nih na theih mi a si ko”\n“Kei mah cu Buffun ka si. Goal hmai ah um duh peng mi ka si. A luancia thla ah kei mah nak kum u pa deuh pawl he bia kan i ruah ah ka din cang lai tiah chimh ka timh deng tawn hna. Sihmanh sehlaw ka chim hna lo. Zei catiah ka din cang lai ti chim ding ka ngamh lo”\n“Tu lio cu ka nuam tuk rih. Pumpululh celh ah ka nuam khun. Pumpululh certual chung in mipi au thawng hi ka uar khun mi si. Hawi le he certual chung ah kan i celh ti, puai a dih in biasong tlorh pah in thilthlen nak hmun ah kan kal hna. Mah kan sining pawl hi zei hmanh he thlen ka duh lo bik mi a si.\n“Tu ka tih ti lo tiah ka chim ah cun lih ka chim bia si. Kei mah zong minung ka si caah caan khatkhat cun ka dinh hau te ko lai. Mah tik caah timhtuahnak ngeih chung ka herh.”\n“Nang mah le kei mah bantuk zaanglek pawl cu ni khatkhat cun kan i din te ko hna lai. Sihmanh sehlaw mipi sin in a tlau kho ding phun kan si lo. Mah hi cu kan theih dih a herh. Kei mah zong nan mit hmuh ah ka um peng ko lai”\nPrevious Lionel Messi nih April thla chung thiambik laksawng a co than\nNext A fa le pathum ruang ah David Beckkham a ngaih chia


VIDEO: RAL TTHA TAKTAK IN SEHTAN CU DOH TTI HNA USIH A FIANG KHO TUK – The Chinlung Post\nVIDEO: RAL TTHA TAKTAK IN SEHTAN CU DOH TTI HNA USIH A FIANG KHO TUK\nRaltha Tein Sehtan Dohti Ve Hna Usih. Nihin chunah khuaza ka ruat, zei hidah biatak cu a si hnga ka ti. Nihin vulei pi nih an cuanhmi USA ithimnakah aum bal lomi ti ko usih, a rak um cang ko lai, nain hi bantuk taktak , Zohdawhlo, lih hrawkhrawl le sehtan lungput,fiar hmangmi lungthin a ngeimi hi kan sinah aumve tikah dohti kan herh.\nTeinak hmuhnak tiang kan dohve aherh a tlaunak hnga, lairamah Chinmi phun nih (a ci) ai laklonak dingah , Trump bantuk pa saltha biadik cungah raltha taktak adir ngammi an um aherh. Pathian kha ibochan ko u si. Zumhnak cungah fek tein dirti ko usih. dohti usihlaw, hmunkhat te in, Chinmi hruaitu long silo; vulei hruaitu thalo long silo, khrifa hruaitu thalo zong ,thinlungput thalo dihlak dohti hna usih.\nTihlah usi. Azalo kan ngol lailo, kanthonh lai i, an tluk hnu zongah vuikhat ka nolh rih lai, a thihhnu zongah vuikhat kan nolh rih lai. Anphumhnu zongah vuikhat kan nawlhrih hna lai. Pathian nih thluachuah an pe hna seh. Teinak cungah kan dir lai, zumhnak cungah hmai kan nawr lai.\nNai manh can te rak ngaive te. California hmanh nih suimilam 24 chungah khizat minung election results fawite in an tuahkhawh lioah, Georgia state fa te minung tlawmte vote an rel khawh lo. Cun kanphilh timi a tam rih fawn. Micheukhat cu California in kan vun ithial an ti I votenak Register an tuah I an vote khawh hnua California ah an va kalthan. Ruat tuah u kha a tampi rih. Cattialtu: Joseph Thawng Z Ting\nVideo: Vun zoh cio uh zoh a duh mi nih hIKA HI VOIKHAT IN HMAT LAW FIANG TEIN NA ZOH KHAWH LAI\nTHIL SINING VIALTE AN THEIH DIH CANG, LUAT DAWH AN SI TI LAI LO


US Nih Covid-19 Vaccine A Ser Mi Cu December Thla Ah Hman Thawk A Timh Cang - Khuaruah Har News\nUS Nih Covid-19 Vaccine A Ser Mi Cu December Thla Ah Hman Thawk A Timh Cang\nKan Vawlei cung minung tam tuk nunnak a suat cuahmah tu Covid-19 Vaccine cu Pfizer le Biontech company (America) nih an ser mi hneksaknak an tuah mi vialte a awng dih tiah thawng an thanh. United States cozah vaccine leiah nawl ngei tu Dr Moncef Slaoui nihcun Covid-19 vaccine an ser mi cohlan piak an si ahcun December 11 a si lo hmanh 12 ahcun kan hman cang lai tiah a chim.\nPharmaceutical company Pfizer le Biotechnology company BioNTech nih Covid-19 vaccine an sermi cu Food and Drug Administration (FDA) sin in emergency caah hman phalnak nawl an hmuh khawh ahcun ni tlawmpal hnuah cun kan hman cang lai tiah Dr Slaoui nihcun a chim. Hi company hna nih hin preliminary trial an ngei cang i, hi trial an neihnak ah hin 95% cu a hlawhtling cang tiah theih a si.\nTutan cu source tha tha nih thanh a si caah a hman mi a si hrimhrim cang lai tiah zumh a um bak ko cang. Mah an ser mi Vaccine cu Voi thum tiang an hneksaknak ah Minung 43,538 an chunh hna i mah chung ahcun minung pakhat te hmanh an thi lo tiah theih a si.\nCu an ser mi Vaccine cu tu thla dongh in cun biatak tein hman hram kan thawk lai tiah Pfizer le Biontech company (America) nih an chim. Pfizer le Biontech company (America) nih an ser mi Vaccine cu hneksaknk an tuahmi ah zatuak sawm kua (90%) nak tam a kham khawh tiah theih a si.\nNovember thla dihlei ah approved a si te ahcun vawlei pumpi hna a ngam cang lai. Tu thla dongh ah hin Vaccine an ser mi cu 50million, cun 2021 kum dih tiang ah khin cun Vaccine 1.3billion an zuar khawh cang lai tiah an chim fawn. Pfizer le Biontech company (America) nih an ser mi Vaccine cu UK nih 30million bak an order cang tiah theih a si.\nKan hnung zarh friday ah khan US ah Covid-19 kai thar mi 1,90000 an phan tthan i mah chung ahcun sizung ah minung 83,000 chiah an si. US i Covid-19 zawtnak a kai mi dihlak cu 12 million nak tam deuh an phan cang tiah John Hopkins University nihcun a chim. US ah Covid-19 in a thi mi dihlak cu 2,62701 an phan cang. Rf: BBC Burmese\nCOVID-19 RUANGAH Vawleicung Thil Cang Mi Cu Ttihnung Tak Tak Khi A Si\nMyanmar Covid-19 Karh Cuahmah Mi Le China Ram Wuhan Khuapi in Rak Chuak Mi Covid Kha Ai Khat Lo: Dr. Prasit Watanapa\nTuzan Ah Palik Le Ralkap Nih Umkheng A Tum Mi Paoh Kan Nin Kah Hna Lai Tiah An Hrocer Hna+VIDEO\nTrump Nunning Ziaza Remlo Ruangah Pathian Duhlomi, Bible He Aa Kalhmi Party Kan I thim Hi Chin Miphun Khrihfa Kan Thihnak Hrampi Pakhat Asi\nA poi ko e. Kawlram kilven tu ding i kan i bochan mi, UNO cu hnabeisei ding a um ti lo


August Thla A Chuak Mi Na Si Ah Cun Rak Re;l Ve Hrimhrim , Nai Chir Lai lo – FIAKFAIROCK\nAugust Thla A Chuak Mi Na Si Ah Cun Rak Re;l Ve Hrimhrim , Nai Chir Lai lo\nAugust thla ah a chuak mi hi an thinlung a tha khun ti a si i hawikomh zong an thiam caah mi nih tleihchan khun mi an si duh ngai ti a si .zeithil an tuah poah ah an ral a tha i hlawh tlin nak an hmuh kho ngai fawn . an hawi kom nih thil tha an hmuh ton tik ah a lomhpiak zia zong an thiam i mi sunlawih an thiam ti a si .\nmicung ah thil an siang ngai , nain an mah caah thil tha cu an thei ngai fawn ti a si . a thli tein an thinlung chung ah an rak i uah duh ngai nain mi nih theih khawh awk tiang cun an langhter lem lo ti a si fawn .khua cawlcangh nak le biak nak lei ah an i hmang ngai i thlacam a fel ngai mi an si duh ngai fawn ti a si .\nmicung ah that lo nak tuah an i sum ngai nain an cung i a si lo ning in a rak ti tu cu fak lak in lehrulh an hamng ti a si .an thin hun a fawi caah khua ruat hmasa lo in thil tuah colh an hmang ve tawn fawn .an thinlung a thawng i sipuaizi lei ah an thangcho cak ngai ti a si . an duhdawt mi cung ah mi an control huam i an thikthu a chia duh ngai fawn.\nan mah bia cu an duh ngai i nawlngei tu si an i cuh duh ngai fawn .music le hla lei an uar i a hlei in rock lei si lo in duhsah tein sak mi hla feeling ngai in ngeih mi phun khi an uar duh khun ti a si .an mah bia pin cun an lung a thawng ngai nain hawile kom duh nak zulh cu an i zalh ah cun an thiam taktak hoi .\nan thluak a tha i a liam cia mi can ah acang mi thil zong chikhat te an i ruat i an theih khawh colh than peng ti a si .an darling le cung ah ven an hmang tuk i an zumh tlak ve caah zumh a tlak lo mi he cun an um ti kho lo i cu bantuk minung cung ah cun\nan thin an i sum kho lo i zohdawh lo tiang zong in an cawlcang ngam ti a si fawn tih cu an nung pah ve ko .\nmidang cung ah ruahnak cheuh an thiam taktak fawn ti a si . August thla chuak mi na si ah cun na ziaza he ai keih maw rak check ve . na hawi le august thla chuak mi zong kha hi kan tial mi he hin an ziaza ai keih maw rak tuak ve tuah .vawlei cung sport lei ah a min thang mi August thla a chuak mi lak ah minung pahnih kan rak langhter chih lai .\nVirgin Hnuk Le Virgin A Si Ti Lomi Hnuk Hi Zei Dah An I Dannak A Si Timi Kan Van Zoh Lai\nZaangfak Tuk Ai E : Motor Pah A Tong Ko Nain Siizung Ah Tlik Pi Um Loin Thah Tiang A Tong Mi Ngakchia\nA Biapi Taktak : Tuah Dih Hnu Ah Nu Nih Tuah Dingmi Le Tuah Lo Dingmi Thil 6\nTuah Dih Hnu Ah Nu Nih Chim Lo Bak Ding A Simi Bia 5


Mithiang Teresa | Radio Veritas Asia\nMission rian`uan hna zohkhenhtu Mithiang Theresa cu January 2, 1873 kum France ram, Alancon khua ah Louis le Zelie Martin nih an rak ngeihmi fanu hniangbik a si. Amah cu a ngakchiat lio tein mi damlo ngai mi a si caah `ha deuhin zohkhenh le conghramh a rak hau mi a si. A kum 4 a si lioah a nu nih a rak thihtak hna i Theresa cu a pale a ule nih an rak zohkhenh. A ngakchiat tein zeizongte ngeihduhnak lungput a rak keng mi a si.\nKum 14 a rak si lio, 1886 kum Christmas lai zaanah Nunnemmi Bawhte Jesuh i a thuk ngai mi langhnak a hmuh hnuah nunthlennak a rak ngei i cuhnu in cun amah pakhat nuamhnak kha ruat loin a nunnak le a thazaang cu dawtnak in a hmaan. Kum 15 a si ah Lisieux khua ah a um mi Carmelite Convent ah Pope i ahleikhun nawlpeknak (Popal dispensation) in a lut i a nunnak dihlak cu Pathian sinah aa pekchanh. Amin ah “Athianghlim mi Mithmai le Naute Jesuh i Sister Theresa” tiah aa sak. St. Theresa a tlaihtleng cu “Duhdawtnak lawnglawngin pum i pek khawh a si” ti mi a si.\nSister Sianginn ah a rak um lioah a hleikhun in thil a tuah mi a um lem lo. Nifate a ttuan ding, a ttuanvo lawng kha a `hakhun le felfai tein a rak ttuan. A thlithup in thilttha tuahnak le thlacam nunngeih in a caan cu a rak hmang i Pathian he pehtlaihnak ttha tein a rak ngei. Zawtfahnak, ttih phannak, harsatnak vialte lakah Pathian cu fek tein aa tlaih i Pathian zaangfah dawtnak chungah fek tein a rak nung. Sister can a duhmi hna zohkhenhtu (Novice Mistress) lubik ttuanvo an khinh tik zongah Sister can a duh mi hna kha tangdornak le thianhlimnak ngeih dingin a kaa in siseh, umtu ziaza in siseh tette langhter in a rak cawnpiak hna. Amah ttial mi “The History of a (Soul)” timi cauk in vawleipi nih Theresa cu theihhngalh a hun si. Thlarau lei he aa pehtlai in, a rak ttial mi catlang pakhat cu “Nunnak ah a biapi mi cu thil lianngan tuah khi asilo, dawtnak nganpi ngeih tu khi a si” a ti i a dang pakhat cu “Keimah cu Pathian kha thil hmepacik tein aa pechan khomi zei santlailo thlarau fate ka si” a ti rih.\nBiaknak caah thihnak a ingmi martar pakhat dirhmun in thih duhnak lungthin a ngeihmi a fak tuk caah a nunnak kha thlarau hna khamh khawhnak in Bupi karhchin dingah aa pekchanh. A rak chimmi cu “Keimah cu mithiang St. Agnes i hmelchunhnak bangin ka si khawh chungin hmuh ka duh” tiah a ti. Cu thil cu khuaruahnak thluakin a si kho lomi dawtnak in a siter lai ti a si. Theresa nih Thlarau lei ah a thawnnak pakhat cu thil Dawhte thil sawhsawh kha dawtnak in tuah kha a si. Theresa cu Pangpar a duh tuk mi a si i amah le amah zong khi Pathian dumchung pangpar dang hna lakah Pathian sunparnak a langhtermi aa dawhmi pangpar fate ka si tiah aa hmuh.\nTB zawtnak in caan saupi nganfah a tuar hnu, September 30, 1897 kum 24 a si ah a thi. A thih hlanah a donghnakbia a chim mi cu “Ka Pathian, kan dawt” ti hi a si. Thawng`habia karhnak mission rian ttuannak ah Thlacamnak le tuahsernak hna cu hmunkhat in khat le khat aa pehtlaihnak kong langhternak caah St. Francis Xavier bantukin ramdang lei mission rian`uantu hna zohkhenhtu tiin 1927 kum ah an fehter. Cun Minung tampi sinah Vancung ram in a tthawnnak le a rian ttuannak a langh tikah May 17, 1925 ah Pope Pius XI nih mithiang sinak a pek i 1997 ah Pope John Paul II nih Doctor of the Church sinak a thanh.\nMithiang Theresa nih a rak chimmi cu, “Bupi timi kan Pum hi ttengnge phunphun in sakmi a si. Cu hna chungah Dawtnak mei in a kaang thluahmahmi lungthin pakhat zong aa telve. Ka hngalhmi cu, Bupi chungtel Khrihfa hna kha dawtnak rian kuttongh ttuanter duhnak lei ah hruai kha a si. Cucaah, cu dawtnak mei a mih ahcun lamkaltu hna zong nih thawng`ha an phuang hnga lo. Cu ve bangin martyr hna i an thisen kong zong chimawk sullam a ngei ti lai lo” ti a si.\nThazaang lak ding Mithiang Maria Tuanbia Tawi\nBawinu Mary nih Lourdes Khua ah a Langhnak\nSt.Blaise le St.Ansgar


Pa Nih Nu Lungthin Fawibik In A Lak Khawh Nak Lam , A Hlei In Nuthlawi Pawl Caah A Si Khun – FIAKFAIROCK\nPa Nih Nu Lungthin Fawibik In A Lak Khawh Nak Lam , A Hlei In Nuthlawi Pawl Caah A Si Khun\nA biapi ngaingai, Nutung le lengttul helh ning hi nungak helh ning he aa khat lo.Nungak helh ning he van le vawlei aa hlat. Nungak na helh ning formula kha nutung le lengttul helhnak ah na hman ahcun pakpalawng ah aa chuah dih lai. Cucaah Nutung le Lengttul na helh tikah a tanglei phun le lam ning tein helh khawh naa zuam lai. Hi phunglam hi na zulh ahcun nutung le lengttul cu fawi tein n helh khawh lai. Nutung tiah kan timi hna hi pasal a ngei lio mi kan chim duhnak a si lo..\nMah le Mah I Zumh (Confidence)\nNutung le lengttul helh tik hrim hrim ah mah le mah i zumh ding. Nutung le lengttul pawl nih Pa mah le mah aa zummi hna hi an duh. Vawleicung nun i harnak pawl cu anmah bawmh herh lo i na tawlrel khawh kha an duh. Tlangval no bantuk i bawmh le ruahnak pek peng khi an zuam lo.Ruahnak patling a ngeimi hna hi Nutung le Lengttul pawl nih an duhmi a si. Mah le mah aa zummi na si lo zong ah an in duh hlan lo mah le mah aa zummi bantuk in na um lai. (Fake It). Lengttul le nutung na helh tik hrim hrim ah amah cu tthangtthat in conglawmh colh hlah. An fim tuk cang i nungak no bantuk i hlen khawh phun an si lo.\nA Hramthok tu lengmang na si lai. (Lead)\nNutung le lengttul na helh tikah nangmah cu thil tuah hram a thoktu hmasa lengmang na si lai. Nangmah nak i a upa mi a si caah zeithil kong paoh ah hramthoktu si kha an zenh. Cucaah lengvah, biaruah le cawlcanghnak phun phun ah hram a thok tu lengmang na si lai.Mah Te i a Cawlcang Khomi Si Naa Zuam Lai (Impress her with your independence)Nutung le lenttul pawl nih mah te i a cawlcang khomi pa hna hi an duh. Rianttuan lo i midang va bochan tibantuk khi an uar lem lo. Na hmailei cu a ceu ko ti cu i uah lo tein na langhter lai. Zeidang tuak lo i tlangval no bantuk i um khi nutung le lengttul pawl nih an uar bak lomi a si.\nMah Te i a Cawlcang Khomi Si Naa Zuam Lai (Impress her with your independence)\nNutung le lenttul pawl nih mah te i a cawlcang khomi pa hna hi an duh. Rianttuan lo i midang va bochan tibantuk khi an uar lem lo. Na hmailei cu a ceu ko ti cu i uah lo tein na langhter lai. Zeidang tuak lo i tlangval no bantuk i um khi nutung le lengttul pawl nih an uar bak lomi a si.\nNa hngakchiat Deuhnak cu Caan Tha ah na Lak Lai. (Use your age to your advantage.)\nAmah nak i na hngakchiat deuh ruangah na ning a zak lai lo.Amah nak in kum 10 in 15 a hngakchia deuhmi na si zong ah ningzak lo tein hmai na nor lai. Rian a nei mi na si lem lo zong ah na hngakchiat deuhnak nih thil tampi na ngeih cia. Na taksa le na pumrua cu a no bantuk in na thazaang le na tthawnnak nih tampi bia a chim cang. Cucaah na no deuhnak le na kum cu caan ttha laknak ah na hman lai.\nA Lungthin na laak na zuam lai.( Get her attention)\nNutung le lengttul na helh tikah a hngakchiami cawlcanghnak na hrial lai. A herh lomi thil le tlangval no pawl nih an buaipi thil pawl na buaipi ve lai lo. Bianabia (For example) Zan tlai pi tiang hnachet tak tak i guitar tum i hlasak, a herh lomi cawlcanghnak le len-vah tam tibantuk na hrial lai. Hi bantuk cawlcanghnak nih nutung le lengttul thinlung hrim hrim a la kho lo. Nutung le lengttul nu cu politics kong, khrihfabu kong, vawleicung thawngpang,music,cauk na relmi kong tu ruah khawh na zuam lai.Nutung le lengttul hna nih hibantuk kong ah an thinlung an pek deuh.\nThil na tuah khawh lomi kong ruah nakin tuah na duhmi thil tu tuah deuh. Na rak tuah khawh lomi thil kong na ceihpi tuk ahcun an neng lai. A hngakchia deuhmi na si caah na tthirual le na hawikom pawl kong na ceihpi lai lo. A si khawh chungin kum kong chim ceih lo naa zuam lai. Nangmah nak i a upa mi a si caah a rak i phuhrung ziar lai. Cucaah hitbantuk ralrinnak te he na cawlcangh ahcun nutung le lengttul cu na helh khawh hrim hrim lai.


SAC Ralkap Nih Sual An Puh I An Tlaih - News and Media\nSianginn Uk Pakhat PDF Na Si Tiah SAC Ralkap Nih Sual An Puh I An Tlaih. Kalay, Pinlung sang Saihkanthar (ဆိပ်ကမ်းသာ) lam ah a um chungmi Tintha(တင်သား) khuami, Hmandaw sianginn uktu Kyaw Min Naing cu PDF na si, tiah SAC ralkap nih April 29 zanlei ah an tlaih, tiah theih a si. Kyaw Min Naing cu CDM a tuahmi a si i SAC Media nih lih le hrolhrol in sual an puh hi a si. Crd – TCP


PU LMC NIH THAH LE NAWN A KA PUHMI KONGAH FIANTERNAK – The Chinlung Post\nPu LMC nih ”kan Party Chairman Salai Aye Thun Min Thah le nawn” a ka puhmi kong ah Hrilhfiahnak tlawmpal: Pakhatnak. Aye Htun Min he Pumpak kan i theihhnhalhnak Salai Aye Htun Min Timi CNP Chairman he hin pumpak in aa theihngal ngai mi kan si. Ygn a rat caan zong ka sin ah a riak tawn mi asi. Caan saupi aa theihngal cang mi le Ramkhel le Party kong zong aa ruah ti tawnmi kan Si.\nA pumpak kong zong tampi ka si khawh tawk in ka bawmh tawnmi asi.(chim thlu ah tha lai lo). Cu ti in aa thei hngalmi cu hei cerhro (cerhro nakding konglam um lo) hmanh ning law a ka tih ding khi aum lo. thah hloh timi cu LMC nih alih in a ka puhmi asi( A tang lei a hmanthlak zong khi ka hmeh piak mi asi).\nPalinak. Party kong :Aye Htun Min nih a dirhmi CNP (A tang lei News nih a langh ter ning ah cun ”CHINA National Party ) timi hi CNLD a dir hnu le i fonh hnu ah dirh than mi Party thar asi. A bik in kawl rawn Chinmi phun Asho chin pawl caah dirhmi asi.( An dirhnak zong a hlan rih lo). Chin ram zong ah zung on mi an nei bel lo i. Adang Asho Chin Party he zong aa rem lo ngaimi an si.\nChin Ram kong cu An policy le tinhmi zong ah aa tel bello. Chin ram ah thimnak i cuh ding zong ah timhtuahnak an nei bel lo. Ka chim cang bang in Chin ram thanchonak le Chin ram policy zong an suai bel lo. Chin State Khoika hmanh ah Palai a nei bel mi zong an si lo.\nPathumnak. News nih a langhter mi kong ah A tang lei news nih a langh termi kong ah ka chim belmi cu, ”CNLD nih Pu LMC an chuah hnu ah LMC nih CNLD he pehtlai in Party min hmannak nawl a neih ti lonak kong, tih a nunnak le Thantlang CEC upa hna nih an chuah taak” nak kong cu ka rak langh ter bel ve.\nNews nih a lang ter bang in detete than mi zong um lo. Thangchiat duhnak in tialmi zong asi lo.a dik ning le thil sining tu kha ka chim duhmi asi. Pu LMC nih ai palh ve mi cu CNLD central nih rak thlahmi siamremh tu upa hna cu a tong ngam hna lo(tha te in tong duh lo in) a rak hrocer hna. Thisen chuak ding tiang in rak tihphaih hna. Thantlang riah zong asianh hna lo i tlung colh uh nan tlun lo cun sandah kan piah hna lai tiah a rak thawl hna.\nPalinak: Pu LMC nih Pu Aye Htun Min sin ah kan thah lai timi lihbia a ka puh mi cu hram nei lomi bia asi. Cu bantuk bia ka chim hrimhrim lo. Ram khel le Party kong cu aa ruah pengmi kan si ko caah Chin ram kong ah policy a neih bellonak kong le Party dirh ding zong ah timhtuahnak a neih bello nak kong tampi chim ding a um ko caah Aye Htun Min sin ah hin kan thah lai timi ka chim lo. bia dang hman ding a tampi um ko.Cu caah Mah bantuk bia chimnak ding sullam aum lo i ka dictionary ah aa tel lo (amah nih a rak chimmi tu kha lih aka puh bia asi)\nPanganak: Online media sin biacah le nawlnak:Pu LMC nih CNLD upa hna a cerhro nak le Thisen luang ding in tinak bia hna le Riahbuk ah a vaifuh hna nak kong langh ter ve lo in kap khat lei chimmi lawng nan vun langh ter mi cu Tanhhlei neih le Buainak thazaang pek bantuk asi caah mah bantuk hi cu rak kan hrial piak deuh cang ulaw tha lai. Careltu nan zate cung ah kai lawm. Salai Kawi Pui\nSALAI LUNG THLI TUM CU RALRINNAK A PEK CANG


RIP. TUZING AH CDF PASALTHA PAKHAT A NUNNAK ALIAM – The Chinlung Post\nCDF-Mindat in Mino Pakhat a Nunnak a Liam. Nihin zinglei sml. 6:00 hrawng ah a cangmi CDF-Mindat le SAC ralhrang kahdohnak ah CDF-Mindat lei in kum 20 hrawng a simi mino pakhat a nunnak a liam.CDF-Mindat lei in hliam a pumi minung 2 zong an um. SAC ralhrang lei hliampu le mithi an um le um lo fiang in theih a si rih lo.September 3 tiang ah CDF-Mindat in minung 33 nih ram le miphun ca ah an nunnak an pek cang.The Chin Journal\nThawngpang dang: METRO Wholesale an ngol taktak ahcun tampi chanbaunak ei le din kongah a chuak khomi si cang. Ralhrang kawlralkap nih nawlngaihnak an lak ruangah German Company METRO Wholesale Myanmar cu October thla dih cun kan ngol lai tiah thanhnak an tuah. Hi konghe pehtlaiin thawngthanhnak an tuah mi cu a tanglei bantukin a si.\nEi le din lei ah wholesale dawr a tuahmi METRO Wholesale Myanmar nih an timi cu Kawlram ah investment kalpi a simi cu a ralaimi October thla in cun ngol timh a si tiah a thanh. Tutan ah ngol an timhmi Metro Myanmar hi a liamcia kum 2019 March thla thok in phungning tein kawlram ar market atuahmi an si. Asinain rampi buainak ruangah duhning in thil a kal kho ti lai lo tiah an zumh.\nCucaah a ralaimi october thla cun ngol an i timhnak hi a si tiah an chim. METRO Myanmar nih hin Yangon Tilawa industrial zongah $20 million renglo man shopping mall le store building an ngei i, ei le din phunphun zong online system in a zuar khomi asi. Culawng siloin online mart le Retailer zong ramchung kip ah tuah an timh i project zong rak kalpi cang mi asi.\nKAWLRALKAP RUANGAH CHUAHTAAK AN TIMH CANG


Miphun Party Mee Pek A Herhnak A Ruang - Tihring\nMiphun Party Mee Pek A Herhnak A Ruang\nKan hawi Tlangcung miphun cu Mah Miphun Party Vote ding in Ready le TImhcia an si dih cang. Kawl Party Um Chinmi cu Miphun an ai-awh kho lo. Kawl Party Um kanpa le Kan mifim hna cu Kawl Miphun, Kawl Biaknak, Kawl Nunphung le Caholh Lamkaltu an si i Kawl Party Policy le Vision tlingtertu Palai lawng ansi.\nChin Miphun caah Palai le Lamkaltu an si khawh lo. An si ko tiah Ahohmanh zong nih an co hlan hna lo. Ko Salai le a mitthi Lalang hna dah ti lo cun. Kawlram ramkhel letthal khotu, thlen khotu, Democracy dikthlir mi serchuak khotu cu Tlangcungmi Party lawng ansi ti asi.\nKawl Party lawng laarnak le Mi pakhat lawng ngatchan tuk le Minthang Cungnung nak nih Uknak thatlo le Pennak thatlo ah a hruai ton hna. Cucu khamh kho tu ah Tlangcung mi Party lawng hi an si tiah Kawlram Ramkhel thiam mifim hna le Party kip nih Zumh le Pom cio asi. Vawlei zong nih an zumh ve.\nNLD le Pi Ci an bochan ko hna nain vawleipi hmai ah mualpho tu lawng an si caah Ruahchan nak azip cu Tlangcungmi Party lawng a si cang. Upadi Rem, Phungning thar suai, Federal Democracy Lamthluan sersiam nak, Democractic Value le Limhang hlutchuak nak ah, Remdai nak le Ramthancho nak caah, Democracy phung Biak nak le zalon nak, Democracy Education caah, Democracy Phung Ngandam nak, Mipi nih Power full ngeih ding ah, tbk hmaba rian a tam tuk mi cu Tlangcung party tello in Ceihmai le Hlutchuak kho asi ti lo.\nKawlram hmailei Ramkhel ruahchan nak le Kawlram a kakip in thancho nak caah Aphichuak ding le Lairel tu ding mi, Tahfung cu Tlangcung mi hna ai-awhtu miphun Party hna ansi.\nBe the first to comment on "Miphun Party Mee Pek A Herhnak A Ruang"


KHUARUAHHAR MIPHUN: KA TIAL DUHNAK KA MERH PIAK SUAL HLAH UH – The Chinlung Post\nKhuaruahhar Miphun ,Miphundang Kutah Sal Dirhmun In A Um Ding Ruaram Ceo Kan Si! CNA/F nih thawngpaang an ngeih deuh le an tthawndeuhnak kong kan theih tikah,Thantlang tibantuk,Paletwa tibantuk kan thin a phang cawlh i an chiatnak ding lam bak kan kawl cawlh,kaa in cun,a tha tuk a tha tuk,Bawipa nih dirpi hnaseh tiah coment hna cu kan i peek ter len ve.\nKa miphun hna,CNA/F a tthawn ah hin,Matupi peng a um mi pa a tthawn dahkaw a si cuh, cubantuk in,CNA/F a tthawn ah hin, Thantlang, Tidim, Falam, Tonzang, Mindat, Kanpalet, Paletwa, Hakha kan dihlak in miphundang sinah kan tthawn a si i,CNF/A an tthawnlo ahcun,miphundang sinah ningzah dahkaw kan si cuh. Cun,CNDF nih ralhrang tam ial a thah hna ah nai lawmhnak kha hel nawn in na um ding a si lo.\nCun, ZFU in, Tidim, Tonzang, Hakha, Thantlang, Matupi, Mindat, Kanpalet, Paletwa, CDF nih ralhrang tam nawn an thah hna tik zong ah nai lomh ning kha a canceo lawng in nai lawmh ding a si lo.100% in nai lawmh ding a si,kan miphun nih pei an ral,kan ral cu an tei fawm hna cu.Ziah hi lungput,sal lungput le sal siduhnak lungput hi kan ngeih rih peng hnga aw!\nCucaah,Thantlang peng mi,Falam peng mi,Tidim peng mi,Tonzang peng m,Matupi pengmi,Mindat,kanpalet,Paletwa peng mi chung in nu can le pacan hna kan fanau le ruahnak dik lo le Chin miphun karlak ah ruahnak ttha lo in a cawlcaang mi le a liamcia mi tuanbia luklak i laak riangmaang in,pakhat sikhawhlonak bia le hla a ngei mi le a chim rel mi pawl cu rak i si in rak icawnpiak cio hna ulaw,kan ram le kan miphun hi kan zumh mi,”Jehovah Pathian thawngin luatnak le zalonnak a kan peek ko lai.Cuhlan kan lungput bantuk kan si rih ahcun, kan inn tthing te ah khan a kan kirter sual lai ti hi kei ka phang hringhran ko. Nawlnak,ka ttial duhnak te hi ka merh piak ruam lai ucih tiah kan nawl hna. Kailawm. By, Tin Duh Thang\nMIPHUN CAAH PDF LEI IN MINUNG 30 RENGLO AN THIHNAK A RUANG BIK


Kawl Ralkap Nih Pahnih An Thah Hna, Chin Pakhat Ai Tel – Chin 11 News\nKawl Ralkap Nih Pahnih An Thah Hna, Chin Pakhat Ai Tel\nKawl ralkap nih an tlaih mi hna an ruak in an hmuh hna. Rakhine ramkulh Mepung myone Kantaungkyi khuate ah a ummi khuami pahnih hna cu December 18, 2019 ni ah khan Kawl ralkap nih an tlaih hna i an kalpi hna. Nizan ah an ruak in kan hmuh hna tiah Mepung myone Pyituh hlutraw kuzale U Phe Tan nih a chim.\nAn khua ah leikuang rian a tuan cuahmah mi U Oo Ni Tan ( kum 65 ) le Chin miphun U Kong Che ( kum 40 ) hrawng cu an rak tlau. Nizan ah an an leikuang pawng ah an pahnih hliamhma he an ruak in hmuh an si.\nNunnak a liammi pahnih hna hi Kantaungkyi khua in meng thum tluk hlatmi leikuang ah Kawl cozah ralkap nih December 18, 2019 ah khan an rak tlaih hna. Rakhine rankulh ah AA hriamtlai le Kawl cozah ralkap buai hnu in sualnak ngei lo khuami minung 90 reng lo an thi cang i minung 140 leng hliam an tuar.


Vawleipi huap in Coronavirus aa chonhmi minung million 60 leng an si cang tiah AFP nih a ttial. Mah zawtnak in a thimi 1,415,258+ an si. – Onlinenungak\nVawleipi huap in Coronavirus aa chonhmi minung million 60 leng an si cang tiah AFP nih a ttial. Mah zawtnak in a thimi 1,415,258+ an si.\nNovember chung ahhin USA le EU siseh America ram pawl ah biatak tein a karh. Asia lei zorlei panh lo in South Korea zong ah tu zarh canceo ah a thong in an vun karh ti a si. Cucaah umkal, hawi he iton tikah daithlan lo a ttha.\nUSA cu Thanksgiving a si le mah ahhin tamtuk an i chonh lai ti an phang ngai. Cucaah Joe Biden nih chungkhat pawl tamtuk in i ton lo ah a ttha tiah ruahnak a pek hna. Khua khat ummi cu a poi tuk lo nain State dang le khua dang hi cu tam i ton lo a ttha a ti.December chung Christmas le Kum thar zong hi ramkip cozah nih an zenh ngaingai.Teirial catial tu\nRelchap ko ri thildang zong hi:


Biden Nih President A Vun Si Nikhatnak Ah Orders A Chuah Colh Dinmi (4) – Chin World News Evening\nBiden Nih President A Vun Si Nikhatnak Ah Orders A Chuah Colh Dinmi (4)\nJanuary 17, 2021 Salai Van World News\nBiden nih President a vun si in, a nikhatnak January 20-21 ah a tuah colh ding, excutive orders a chuah ding cheukhat pawl: 1. Pres. Trump nih Kawlram telh in ram zeimawzat visa a phihmi vialte kha a thah/hrawh piak colh lai. Hihi Laimi ca zongah thawngpang ttha ngai pakhat asi. 2. Paris Climate agreement ah US a luhpi tthan lai.\n3. Tulio Covid-19 zawtnak ruangah innhlan man an pek khawh lo zongah: inn ngeitu nih chuah/tthawlnak ngawl an ngei rih lai lo. 4. Sianginn kainak leiba (student loan) a ngeimi, leiba cham rih lo in a um ter rih hna lai. A dangdang um len rih ko nain mah vial lawng ka vun langhter. Credit: Van N Elizabeth\nRelchih: Democrats pawl nih Senate le House le White House an control khawh cang caah simple majority [50%] nak ram deuh in tuah khawhmi upadi phung le lam poah cu an duhning in an ser cang lai. Democrats cu liberal ruahnak a pommi an si caah Liberal ruahnak agenda bill tampi cu house le senate ah an chuahpi lai i an fehter cang lai.\nNancy Pelosi hruaimi House ahcun Gender Identities timi nule pa sinak, pale fa sina, ta le far sinak, tu le fa sinak, pi le pu sinak nule va sinak tibantuk vialte cu ithleidnak a si, irualrannak si lo ti in House ah an chuahpi cang. A rauh hlan i an pass ahcun House ah nule va, pale fa, ule nau, pi le pu, nule pa tibantuk hman khawh a si ti lai lo.\nMah hi same sex marriage a pommi, hna, nule nu, pale pa a duhmi hna, nule pa sinak a tlengmi hna nih an taw an sawh hna i an tuahter mi hna a si. Khrihfa kan zumhnak lawng si loin Laimi nunphung he a kalh tukmi a si caah tihnung ngaimi a si. Mah thil nih hin hmailei kan zatlang nunphung vialte zong a hnursuan te lai. Republican party nih mah bantuk phung cu mi hrut thil tuah a si an ti.\nPresident Trump kan dirkamh, kan ttanpi mi hi amah pumpak kan uar tuk ruangah a si naisai lo. Zei bantuk policy dah a dirpi timi hi biapi bik in kan zohmi a si. Liberal Democrats President Joe Biden le Liberal lak hmanh ah a hlipi tiah ruahmi Kamala Harris nih anmah ruahnak Liberal lei kap in sau an kan hruai ahcun kan zumhnak le kan sining, kan zatlang nuning le kan nunphung tiang in tampi a hnursuan te lai.\nZunzun le ekek nak tiang in a kan hnursuan khawhmi a si. Kan fale sianginn kainak zunn inn tiang hmanh in a hnursuan men te lai. Obama chan zongah tuah an timh bal. President Donald Trump nih executive oder i a thah piak hna caah a si. Credit: Salai Lairamthang\nDemocrats Nih Tuah An Timhmi Cu U.S Um Chinmi Kan Ca Tiangin A Hnuarsuan Khawh\nTrump Tanhtu Kan Lai Mifim Pawl Nan Nau Le Hi Cawnpiak Hna U! Saya Van Tum


A POITUK PU THAT KUNG LE SAYA VAN NI CU AN TLEIH TTHAN HNA – The Chinlung Post\nApoi ngaingai, minung tthenkhat caah cun zulhphung tuahmi zong nih a tlai hna lo nain, tthenkhat caah cun zulhphung hi fektthup in an kalpi ko. Zeitik ahdah hibantuk thleidennak hi kanram Chinram ah hin a donghte hnga muu. Zawtnak konghe pehtlaiin minung zeizat ko dah an tleih cang hna. Minung zeizat ko dah zulhphung an buar ko nain an ti duh hna lo timi zong hi ruah ngaingai ahau cang.\nRelchih duhmi caah:Pu No Than Kap biachim le holhrel cu ngeih lengmang tikah uar a rak umtuk hringhran. Abik in CNLD kongkau a chimmi, CNLD an i hmuitinh mi hrimhrim uar an um tuk. Cun tutan ah Pu No Than Kap nih Chief Minister Salai Lian Luai kongah a chimmi ko hi apasal taktak, a theicang mi zong tampi kan um ko lai nain a thei rih lomi caah siaharhnak he kan vun langhter tthan.\nPu No Than Kap cu tutan thimnak zuamcawhnak ah hin Chief Minister Salai Lian Luai hi pakhat tel na zenhnak a um maw tiah an hal. Pu No Than Kap nih lehnak atuahmi cu uar aum bak. Atimi cu Chief Minister Salai Lian Luai hi pakhat taktak hmanh ka zenhnak a um lo. Zeicaah tiah Chief Minister Salai Lian Luai cu Kawlram party asi pin ah kumpi kumli le cheu a rianttuan ning mipi nih an i fiangtuk.\nCucaah Chief Minister Salai Lian Luai hi ka zenh nemmam lo, tiah Pu No Than Kap nih a chim. Cun Chief Minister Salai Lian Luai nih campaign atuahnak ah CNLD party cu Sehtan party an si tiah a chim ti asi. Hi bia a chimmi cungah zeitindah na ruahnak asi, Chim ding na ngei maw tiah Pu No Than Kap cu halnak an tuah tthan.\nHi konghe pehtlaiin Pu No Than Kap nih a chimmi cu Miphun party CNLD cu mipi kha kan hrambunhnak asi, Mipi hrambunh in dirhmi asi. Kan lubik cu Pathian hi a si. Miphun party a simi CNLD sehtan party ati ahcun Chinmi vialte aa kan ti tinak khi asi ko, tiah ka hmuh tiin Pu No Than Kap nih a hmuhning alanghter.


Biakinn chung thianhnak le remhnak ding caah dugnad( lohaape) minlist pekding sawmnak | ibcsandnes\nHome › Latest News › Biakinn chung thianhnak le remhnak ding caah dugnad( lohaape) minlist pekding sawmnak\nAnnouncements Latest News\tPosted on 7th June 2017 • Updated 7th June 2017 —by admin 1741\nBiakinn Chung thianhnak le remhnak ding caah dugnad (lauhaape) minlist pekding sawmnak\nBawipa nih IBC cu athisen in cawkcang mi Adawttuk mi khrihfabuu asi. Cu Adawtnak ahngal mi athei mi hna nih Bawipa ram kauhnak ding caah nan ngeihchia chawva peknak in le thinlung tak tein nan thlacamnak vialte cu Bawipa nih Atheih acohlan I nihin ah atheipar pakhat ah atel ve mi Amah thangthatnak Biakinn pi zong chaw kho ding le ngei kho ding in lam Akan hruaichauh tu Ka Parthian min thang that sikoseh. Bawipa athatnak cu chunzan in thangthat chin ko hna uh sih.\nAcung ah kan langhter cang btk. in kan biakinn cu zapi hmuh mi khi asi ko. Ngeihchia chiachawva tampi hman aherh , caan tampi pek in ka tuankhawh/ tuahkhawh mi kan thiammi tete tampi aum. Cucaah atu btk. in sawmnak cakuat ka rak tial hi asi.\nKan zapi tein voikhat ah thawh in dugnad ( lohaapek) in tuah/ tuanawk kan tha lo. Inn zong nih akan tlum fawn lai lo caah group/ asilole apikpak tein kan tuan cio hna lai. e.g Mah le manh caan in nikhat chung tuan kho mi nih nikhat chung cain min na pe ko lai, cun nikhat ah suimilam 1/2/3 maw na caan na ngeihchun te kha na vun ceihcoh lai I na sikhawh zat in na tuan duh caan zong ah min pek khawh asi. Cucaah chim duh mi cu nanmah le nan imanh caan poh ah dugnad ( lohaapek) khawh asi timi Bawi Khrih min kan sawm hna.\nMin list cu nihin ni tawk in pek khawh asi cang. Riantuan bel cu tuzarh cacawn ninga ni June 9th in tawk khawh asi lai. Thilri bel mah tein ken asi lai. Thirfung siseh, sobul siseh, hluah siseh nan ngeih mi nan kan hlanchung ding kha Bawikhrih min in nawl kan duh fawn hna.\nIBC building komitti nihcun kan biakinn alaidot khi kanmah tein kan thet dih lai I kanmah tein kan sakthan dih lai ti asi. Midang kan fial hna lai lo, IBC caah kan thiam mi cio chuah dih in biachahnak angeih. Hman hnga ding mi thilri lawnglawng cawk asi lai. Kutke in tuan thaim mi thazang chuahnak poh cu kan thazang in kan tuanchauh hna lai ti asi caah siaherhnak nganpi na thilri he nan rak itel cio ding in kan swam ko hna.\nRianttuan lio caan ah building komitte member chung in pakhat poh nih um pi peng ding asi te lai. Kafee, salf le tikik cu nan pong te ah chiahpiak peng ding asi te lai.\nAfiang non lo mi hna nan um sual ah cun building komitti member chung pakhat khat kha hal khawh peng asi ko. Keimah sin zong ah phone zong in hal khawh peng asi ko. Mob. 90823080\nLunglawm thanuam tak in IBC biakinn caah dugnad ( lohaape ) minlist nan pek cio ding ah Bawikhrih min in kan sawm hna.\nBawikhrih ah nan rianttuantti hawi\n11.06.2017 Pathiang Thangṭhanak


Thisen He Aa Ciahmi Naute Bak Hringtu Nu Nih Lamkam Ah A Hlonh Diam – ZINGHMUH NEWS\nThisen He Aa Ciahmi Naute Bak Hringtu Nu Nih Lamkam Ah A Hlonh Diam\nMinung kan nunnak ah hrinmi fa le hna nih zei tik hmanh ah kan cham khawh ti hna lo dingmi thil pakhat cu hringtu nu le dawtnak hi si. A si nain cheukhat hringtu nu le hna cu minung lungthin hmanh a nei lomi an rak um ve hoi i an hrin ciami fa le hmanh lamkam ah hlonh hmang tu le thah hmang tu an rak um ve hoi.\nAzerbaijan ram khualipi Baku timi khua ah hringtu nu pakhat nih a hrin kaa mi nau te cu thi le dawi he lamkam bak ah a hlonh taak ko. Mah a hlonhmi naute hi nute a si i hringtu nu nih cun a hrinnak in caan tlawmpaal ah a nun bu bak in lamkam hmunhthur chiahnak pung pawng te ah a thisen ciah bu bak in a hlonh ko.\nHringtu nu nih plastic baw chungah sanh in a hlonh ko nain mah naute cu vanttha tak tak in a thih hlaan deuh ah New York khua in Azerbaijan ram khualipi Baku ah a rak tlawngmi khualtlawng pa pakhat nih a hmuh. Mah naute hi a nu paw chungin a chuahnak hmanh suimilam caan tlawmpaal te lawng a rau rihmi si mah khual tlawng pa nih hin hmu manh hlah sehlaw cu caan rau lo te chungah a thi colh ve ko hnga.\nEurasian City palik zung lei in ttuanvo nei tu palik pakhat nih cun “mah naute hi a nunnak him ko rih i a tu ah cun Republican Institute of Paediatrics department ah chia in thlopbolnak an tuah cuahmah lio si, cun mah hnu in hin hngakchia zohkhenhnak sizung pi ah kan tthial tthan te lai” tiah a chim.\nMah thil hi a luan ciami January thla ah khan a rak cangmi si i caan zei maw zat cu a rau cang ko nain a rel rih lomi hna kan um sual ah tiah ka vun share tthanmi si. Palik pawl nih mah naute a hlonh tu hringtu nu zong an kawl cuahmah lio si i an hmuh ah cun palik nih faak ngai in dantatnak an tuah ve te lai.


BUNGKUNG BLOG: NUPITHIT KONG(Marriage)\nNUPITHIT ( Marriage)\nChinmi nih nupi kan tthit ning hi phung ttha ngai a rak si . Tlangval le nungak nih an mah pahnih i duhnak le hnatlaknak an ngeih hnu ah thlangval pa nih apa le a nu a chim hna i an hnathlakpi ahcun phung ning tein lamkaltu thlah in kaphnih hnatlaknak in khuakhan lairel asi. Hizawn ah nulepa nih hnathlakpi lo zong cu um asi ve lengmang cucu vawlei mi phung asi ko. Hlan ahcun bawi le mizaran in um asi tik ah ,tlangval hna zong nih bawi fanu tthit cu an duh deuh bantuk in nu zong nih bawi fapa le vat cu an duh deuh ve hna. Bawi ati mi hna tu nihcun anmah bantuk in dirhmun a ngeimi deuh hi tthit khawh an i zuam ve.\nChinmi pupa hna cu nupi tampi an tthi mi an rak si hna.Cucaah ram uk bawi an si ah mi zaran asi ah\nrocotu dingah nupi tak ,nupi chun le nupi tlai ti in an nupi le cu ti an si. Mizapi zaran i an nupi tak hna i fapa hna cu nulepa ngeihmi thilri le chawva rocotu deuh an si i bawi a ti mi an nupi tak I fapa hna tu bawi sinak ro tiang an co ko . Abanabia bawi a ti mi hna an nupi tak le hna cu chunthah le sunpar ni caan ah an va le sin ah an i tel kho ve,nupi chun tu hna cu cubantuk in tel khawhnak nawl an ngei lo.Nupi tak ah an chiah mi hna cu anmah he phun sinak acan tu,a tluk tu ti in an ruahmi hna long an si kho ve.Nupi chun cu nupi tak bantuk in chunthak le sunpar ni caan ah an va le he an tthudir kho hna lo.Nupi tlai cu nupi tak a thih hnu asiloah an imak hnu ah tthit tthan mi asi. Nupi tak nih a ngeihmi sinak dirhmun a ngei ve.\nLamkaltu:Cutiin pa nih nupi tthit a duh tikah nupi hal ah a rualchan unau pa pahnih lamkaltu hna nih a thimmi hna nih nungaknu i a nu le pa asiloah a ro cotu sin ah an va kal i an duhnak cu a chim hna. An duh hna lo cun an kherh cawlh ve ko , asilocun an chungkhar he an i ceih ta ve a hnu ah bia an leh tthan hna , an duh lo mi hna zong man tampi an huah hna i an fanu le cu pek an si ve ko( duh lo man hauh in man tu tampi an hauh ve hna).An hna a tlak ahcun(bia ttha in an leh hna)itthitum lainak kong ah ceihkhan tthan ding in a ni an khiah lai. Cu ni ahcun ngaknu i a pa asiloah a ro cotu nih rawldum tinak ah sa( vok tbk)a thah lai,i an chungkhar kap hnih in man an imanh/pek hnga mi kongkau an relkhang lai.Vok tiang a that kho lo nihcun chang in an tuah ve.Cu man kong an iceihkhan khawh dih hnu ah nu lei chungkhar nih arhli sen le a hlei in zupu a thawmi an chuah lai.\nArat:Nu lei chungkhar in Aratpa nih pa lei chungkhar(lamkaltu hna) pawng ah cun tthut bu in arhli sen cu a kut in a tlaih lai I, man an manh hnga ding mi vialte cu hrelh lotein a chim lai.A chimmi apalh sual asi ahcun ,pa lei chungkhar nih abia an remh piak pah , an al pah hna hnu ah hnathlaknak chim buin an bia an donghter lai i Arhli sen cu a thah lai. Cucu Arat ti cu asi. Bia khiahnak an ngeih hnu ah chungkhar pakhatkhat nih an let ah ahcun let man peh asi ve.Cu let man zong cu man kong an ceih lio ah relchih asi ve.Thitum lainak kong an ceihkhan lio ah man cotu hnga vialte zongnih zu(zupu)an dah/chuah cio lai i ithitumnak ani le can an khiah lai.\nThitum ni ah pa lei nih an thah mi vok cu nu lei a tale an hrin khat(phunkhat)long nih ei asi,cucu arsa einak/arsa eiti ti cu an si . Phun tlawm deuh hna cu arsa eiti dingin a kawmh/akawp mi zong an um hna cu zong cu arsa eiti ti an si ko. Cu arsa eiti pawl an ei ding chumkhing tu cu saluchumh an ti i saluchumnak man ah pa lei nih Rs.5 in Rs.20 asiloah cu he a man a khing in pumtek a pek chih hna lai . Nu lei a chuahpi tta (innpi cotu)nih amah theng i lak lo in a rualchan cingla (inn dang a unau)a hoih khawh hna.Cu saluchumnak man cotu pa nihcun hau caah Vok a thah hna ahcun pa lei nih lehnak ah vok a thah tthan ve lai.Cu ni ah an farnu sunlawinakpinak ah vok an thah piak ahcun avapa nih cu a chuangkhingtu pawl hna cu hniphur zun khat cio(Rs.1 in Rs.2 man)apek hna lai cucu rawlchuang hni an ti.Nupi tthi pa in ah chumcia bulesa an putu hna ca zong ah Rs.1 in Rs.2 cio pek an si ,cucu sahrawmphor ti asi.\nThitmi nu a van thlahtu a tta I a hawi le zong Rs.1 in Rs.2 asiloah cu man he a khing mi thil pakhat khat pek an si ve .cucu kuai pa man an ti, cu he a khing in a van thlahtu nu pawl zong kuainu man pek an si ve. Tthitmi nu a maw nu(mawpi)caahcun maw man Rs.2 in Rs.5 tiang pek asi.cuc mawpi man an ti.Nupitthi pa inn lei vangeinu(Monu) thlah ah a zul tu nu vialte le ngakchia rual ca zong ah arfa pakhat cio asiloah Annas 2 in Annas 4(Annas/pia)cio pek an si ve , cucu artlaizul ti asi.


By:Aung Min Thang’Coronavirus ruang ah’A cangh mi thil phun5. – Onlinenungak\nBy:Aung Min Thang’Coronavirus ruang ah’A cangh mi thil phun5.\nJanuary i Wuhan i outbreak asi cangmi August thla tiang him tein kan ram a kan chiatu NLD cozah cungah i lawmh lo awk a ttha lo. COVID-19 mizaw vialte alakin an thlawp, an cawm dih hna. Quarantine ummi vialte an paw an cawm dih fawn hna.Asinain Rakhine ram in the second wave cu a rak ra i atu thla khat le a cheu hrawng chungah rawhralnak\ntampi a ser cang. Ka theih tawk cu:\n1. Minung 23,000 reng lo nih zawtnak an ngeih i Yangon pawngkam kan zual hma bik. Atu lio cu\nni khat 1000 renglo hrawng in kan karh.\n4. Mifir an karh. Swepytha ka rianttuan hawi nihcun Swepytha lei cu mifir, damiah le lam kal liomi thil chuh a karh ngaingai tiah a chim. Kannih chung zong zahan zan kha kan campus kulhnak thirhri hling an chah dih i an kan luh hnawh rua. An firmi belte kan theih kho rih lo. An chahmi thirhri hling pawl le an luhnak lawng kan hmuh.\nPawpi Cancer Na Ngeih Le Ngeih Lo Kan I Theih Khawhnak Ding Sign Pawl\nZeiruag Bik Ah Dah Kan Hnarthi A Chuah? Zeiruang Ah Dah Kan I Piah A Herhnak A Ruang?